title: Valtteri Suomalainen

text: Valtteri Suomalainen julkaisi kaksi omaelämäkerrallista teosta. "Kuolet vain kahdesti" (1994) kertoo hänen työstään ruuminavaajana ja "Sauna Syyriassa" (1995) osittain koomisista kokemuksista YK-joukoissa. Molemmat teokset toimitti Marianna Wallinheimo ja kuvitti Kari Suomalainen.


title: Into the Unknown (Bad Religionin albumi)

text: Into the Unknown on Bad Religionin toinen studioalbumi vuodelta 1983. Albumi poikkesi edeltäjästään How Could Hell Be Any Worse?:sta ja muista myöhemmin julkaistuista Bad Religionin albumeista olemalla syntetisaattoripohjaista progressiivista rockia.


title: Zimmerbergin pohjatunneli

text: Zimmerbergin pohjatunneli () on osittain rakennettu rautatietunneli Zürichin ja Zugin kaupunkien välillä Sveitsissä.


title: Zimmerbergin pohjatunneli

text: Tunnelin suunniteltu kokonaispituus on 19,8 kilometriä. Tunnelin ensimmäinen osuus (9,5 km) välillä Zürich–Thalwil otettiin käyttöön vuonna 2003. Toisen osuuden (11,3 km) rakentamisesta välille Thalwil–Baar vuoteen 2025 mennessä on littovaltion päätös. Alkuperäisen suunnitelman vaihtoehdoksi on myös herännyt ajatus lyhyemmän, ja edullisemman, tunneliyhteyden rakentamisesta Baarista Horgenin aseman eteläpuolelle.


title: Zimmerbergin pohjatunneli

text: Tunnelin rakentaminen liittyy laajaan hankkeeseen, jolla parannetaan Sveitsin ja Saksan sekä Italian välisiä ratayhteyksiä. Zimmerbergin pohjatunnelin lisäksi Zürichin ja Milanon välillä tulee olemaan Gotthardin pohjatunneli ja Cenerin pohjatunneli.


title: Zimmerbergin pohjatunneli

text: Hankkeen toteuttaja on AlpTransit Gotthard AG -yhtiö, joka on valtiollisen rautatieyhtiö SBB-CFF-FFS:n tytäryhtiö.


title: Look What You Did to Me

text: Look What You Did to Me on Z-Ron esikoisalbumi, joka julkaistiin vuonna 1998.


title: Iron Man 2

text: Iron Man 2 on yhdysvaltalainen Marvelin sarjakuviin perustuva supersankarielokuva, joka perustuu Marvel Comicsin Rautamies-sarjakuvahahmoon. Se on jatko-osa vuonna 2008 ilmestyneelle "Iron Manille" sekä Marvel Cinematic Universen (MCU) kolmas elokuva. Elokuvan ohjasi Jon Favreau ja käsikirjoitti Justin Theroux. Elokuvan ensi-ilta oli Suomessa 5. toukokuuta 2010. Sen on ohjannut Jon Favreau. Elokuvan pääosissa ovat Robert Downey Jr., Gwyneth Paltrow, Don Cheadle, Scarlett Johansson, Sam Rockwell, Mickey Rourke ja Samuel L. Jackson. Kuusi kuukautta edellisen elokuvan tapahtumien jälkeen Tony Stark kieltäytyy edelleen luovuttamasta Yhdysvaltain hallitukselle Rautamies-teknologiaansa ja yrittäen samalla käsitellä rinnassaan olevan kaarireaktorin terveysvaikutuksia. Samaan aikaan venäläinen tiedemies Ivan Vanko on kehittänyt samanlaista teknologiaa ja rakentanut omia aseitaan kostaakseen Starkin perheelle, liittoutumalla tämän kilpailijan Justin Hammerin kanssa.


title: Iron Man 2

text: Elokuvassa kuullaan muun muassa AC/DC-yhtyeen musiikkia. Elokuvan yhteydessä ilmestyi AC/DC-kokoelma "Iron Man 2", mutta useimpia levyn kappaleita ei käytetä itse elokuvassa.


title: Iron Man 2

text: "Iron Man 2" sai ensiesityksensä El Capitan Theatressa 26. huhtikuuta 2010 ja elokuvateattereihin se ilmestyi Suomessa 5. toukokuuta 2010 ja Yhdysvalloissa 7. toukokuuta 2010. Elokuvan jatko-osa, "Iron Man 3", sai ensi-iltansa 3. toukokuuta 2013.


title: Iron Man 2

text: Venäjällä media käsittelee sitä kuinka Tony Stark on paljastanut olevansa Rautamies. Ivan Vanko, jonka isä Anton Vanko oli juuri kuollut, kuulee tästä ja alkaa rakentaa samanlaista pientä kaarireaktoria kuin Starkilla. Kuusi kuukautta myöhemmin Starkista on tullut supertähti ja käyttää Rautamiehen pukuaan rauhan tarkoituksiin, mutta vastustaa sen suunnitelmien myymistä hallitukselle. Hän järjestää uudelleen Flushing Meadows–Corona Parkissa Stark-näyttelyn jatkaakseen isänsä, Howardin, perintöä.


title: Iron Man 2

text: Rinnassa olevan kaarireaktorin palladium-ydin, joka pitää Starkin elossa ja toimii haarnsikan virtalähteenä, myrkyttää häntä hitaasti, eikä hän löydä sille sopivaa korviketta. Alkaen tulla lähestyvän kuolemansa vuoksi yhä enemmän epätoivoiseksi ja huolimattomaksi, Stark nimittää henkilökohtaisen avustajansa, Pepper Pottsin, Stark-yhtiöiden uudeksi toimitusjohtajaksi ja palkkaa uudeksi avustajakseen Natalie Rushmanin. Stark osallistuu Monaco Grand Prixiin ja joutuu kesken kisan sähköisiä ruoskia käyttävän Vankon hyökkäämäksi. Stark pukeutuu 5. mallin haarniskaansa ja kukistaa Vankon, mutta samalla hänen pukunsa vaurioituu. Vanko selitti aikoneensa todistaa, ettei Rautamies ole voittamaton. Vaikuttuneensa tästä Starkin kilpailija, Justin Hammer, lavastaa Vankon kuoleman vapauttaessaan tämän vankilasta ja pyytää tätä rakentamaan useita haarniskoja Starkin saavutusten ylittämiseksi. Ollessaan juhlimassa ns. viimeistä syntympäiväänsä, Stark juo itsensä humalaan mallin 4 haarniska yllään. Yhdysvaltain ilmavoimien luutnantti James Rhodes ottaa Starkin haarniskan 2. mallin prototyypin ja yrittää pysäyttää hänet. Taistelu päättyy pattitilanteeseen, jolloin Rhodes takavarikoi käyttämänsä haarniskan ilmavoimille.


title: Iron Man 2

text: Nick Fury, S.H.I.E.L.D.:n johtaja, kertoo Starkille "Rushmanin" olleen peitetehtävissä ollut agentti Natasha Romanoff ja että Starkin isä, Howard Stark, oli yksi S.H.I.E.L.D.:n perustajista, jonka Fury henkilökohtaisesti tunsi. Fury selitti Vankon isän kehittäneen kaarireaktorin yhdessä Howardin kanssa, mutta Antonin yrittäessä myydä se Howard karkotti hänet maasta. Anton joutui tämän jälkeen neuvostoliittolaisten vankileirille. Fury antaa Starkille myös tämän isän vanhaa materiaalia; vuoden 1974 Stark-näyttelyn dioraamaan piilotetun viestin, josta löytyy uuden alkuaineen koostumuksesta kertova diagrammi. Tietokoneensa J.A.R.V.I.S.:n avulla Stark onnistuu syntetisoimaan sitä. Kuullessaan Vankon olevan yhä elossa, hän asettaa uutta alkuainetta kaarireaktoriinsa ja pääsee eroon palladiumin aiheuttamasta myrkytyksestä.


title: Iron Man 2

text: Näyttelyssä Hammer paljastaa Vankon uudet haarniskoihin puetut yksiköt, joita johtaa Rhodes päivitetyllä versiolla 2. mallin haarniskasta. Stark saapuu paikalle uudessa mallin 6 haarniskassa varoittaakseen Rhodesia, mutta Vanko ottaa kauko-ohjauksella valtaansa yksiköt sekä Rhodesin puvun ja hyökkää Rautamiehen kimppuun. Poliisit pidättävät Hammerin, kun taas Romanoff sekä Starkin henkivartija Happy Hogan seuraavat Vankoa Hammerin tehtaalle. Vanko pakenee, mutta Romanoff auttaa Rhodesia saamaan haarniskansa jälleen hallintaan. Stark ja Rhodes kukistavat yhdessä Vankon, joka tekee itsemurhan räjäyttämällä itsensä ja kaikki yksikkönsä.


title: Iron Man 2

text:
Fury ilmoittaa haluavansa Starkin toimivan vain S.H.I.E.L.D.:n konsulttina tämän hankalan luonteen vuoksi. Stark suostuu tähän sillä ehdolla, että hän ja Rhodes saavat molemmat kunniamitalit sankaruudestaan. Lopputekstien jälkeisessä kohtauksessa S.H.I.E.L.D.:n agentti Phil Coulson raportoi löytäneensä suuren vasaran kraatterin pohjalta New Mexicon autiomaasta.
Jon Favreaun poika Max näyttelee Rautamies-naamiota pitävää poikaa, jonka Stark pelastaa Hammer Industriesin yksiköiltä. Tästä tehtiin myöhemmin nuoren Peter Parkerin ensiesiintyminen MCU:ssa. Hämähäkkimiehen myöhempi näyttelijä Tom Holland, Feige ja "in" ohjaaja Jon Watts vahvistivat tämän kesäkuussa 2017.


title: Iron Man 2

text: "Iron Man 2:n" julkaisun jälkeen The Walt Disney Studios suostui maksamaan Paramountille vähintään 115 miljoonaa dollaria maailmanlaajuisista levitysoikeuksista "Iron Man 3":lle ja "The Avengersille". Disney, Marvel ja Paramount ilmoittivat "Iron Man 3:n" ensi-illaksi 3. toukokuuta 2013. Suomessa elokuva sai ensi-iltansa 24. huhtikuuta 2013. Elokuvan ohjasi Shane Black ja käsikirjoituksesta vastasi Drew Pearce. Downeyn, Paltrowin ja Cheadlen palatessa vanhoihin rooleihinsa, Ben Kingsley näytteli Trevor Slatterya, Guy Pearce Aldrich Killiania ja Rebecca Hall Maya Hansenia.


title: 2060 Chiron

text: 2060 Chiron tai 95P/Chiron on pikkuplaneetta ja jaksollinen komeetta, joka kiertää Aurinkoa Saturnuksen ja Uranuksen ratojen välillä. Chironin löysi Charles Kowal 1. marraskuuta 1977 (valokuva, josta se löydettiin, oli otettu 18. lokakuuta samana vuonna). Ennen nimeämistään kohde tunnettiin tunnuksella 1977 UB. Myöhemmin se nimettiin kreikkalaisen mytologian viisaimman kentaurin Kheironin mukaan.


title: 2060 Chiron

text: Chiron kuuluu Kentauri-tyypin pikkuplaneettoihin, joiden radat kulkevat Jupiterin ja Neptunuksen välillä. Se löydettiin niistä ensimmäisenä.


title: 2060 Chiron

text:
Chironin läpimitan arvioidaan olevan 148 ja 208 kilometrin välillä. Kappale on kooltaan paljon tyypillisiä komeettoja suurempi: sen läpimitta muistuttaakin enemmän joidenkin asteroidien kokoja. Kappaleen pyörähdysajan on valokäyrämittauksilla selvitetty olevan noin 5,9 tuntia.
Chironin oli epäilty olevan komeetta jo ennen kuin asia varmistui, sillä se kiersi niin kaukana Auringosta. Vuonna 1988 Chiron kirkastui epäpikkuplaneettamaisesti. Koman (komeetan ilmakehän) olemassaolosta raportoitiin vuonna 1989. Kentaureista Chironin lisäksi myös Echeclus luokitellaan komeetaksi (174P/Echeclus) koman muodostumisen takia.


title: 2060 Chiron

text: Tammikuussa 2015 joukko astronomeja esitti mahdollisuuden, että Chironilla on samantyyppisiä renkaita kuin kentauri Chariklon renkaat.


title: 2060 Chiron

text: Chironin rata on epävakaa kaasujättiläisten painovoiman aiheuttamien häiriöiden takia, eikä se täten ole voinut olla nykyisellä radallaan muutamaa miljoonaa vuotta pitempään. Myös sen jäät olisivat kuluneet jo loppuun pitemmällä ajalla. Chironin epäilläänkin olleen aikaisemmin Kuiperin vyöhykkeen kohde, joka on joutunut lähemmäs Aurinkoa.


title: Pre-History: The Lost Steeltown Recordings

text: Pre-History: Lost Steeltown Recordings on The Jackson 5 -yhtyeen vuonna 1996 julkaistu kokoelma-albumi, joka sisältää yhtyeen ensimmäisiä äänittämiä kappaleita, jotka yhtye äänitti marraskuun 1967 ja tammikuu 1968 välisenä aikana paikallisen levy-yhtiön Steeltown Recordsin alaisena, ennen kuin yhtye siirtyi Motown Recordsille vuonna 1968. Yhtyeen ensimmäinen single oli 30. tammikuuta 1968 julkaistu "Big Boy", jota myytiin 10 000 kappaletta. Yhtye julkaisi vielä samana vuonna singlen "We Don't Have to Be Over 21 (To Fall in Love)", jonka jälkeen yhtye siirtyi Motownille. Yhtye ei julkaissut studioalbumia ollessaan Steeltownilla. Loput kappaleet pysyivät ennen julkaisemattomina vuoteen 1996 asti kunnes Brunswick Records julkaisi ne remasteroituina. Kappaleita on julkaistu uudelleen useasti muiden kokoelma-albumeiden myötä. Vuonna 2009 Michael Jacksonin kuoleman johdosta Charly Records julkaisi kokoelma-albumin, joka käsitti yhtyeen 12 Steeltownin alaisuudessa äänittämää kappaletta uudelleen remasteroituina.


title: The 12" Mixes

text: " Mixes


title: The 12" Mixes

text: The 12" Mixes on Michael Jacksonin kokoelma-albumi, joka julkaistiin vuonna 1998.


title: Maunu Tavastin katu

text: Maunu Tavastin katu sijaitsee Turussa, Räntämäen alueella n. kolmen kilometrin päässä Turun keskustasta. Maunu Tavastin katu alkaa Maarian kirkon kupeesta ja päättyy Halisten kaupunginosaan. Katu on saanut nimensä turkulaisen piispan Maunu Tavastin mukaan ja se sivuaa historiallisesti tunnettua Koroisten aluetta.


title: Maunu Tavastin katu

text: Maunu Tavastin katu kulkee omakotialueen halki, ja se on päätetty rauhoittaa rakentamalla uusi tie kauemmas asutuksesta. Uusi pääkatu on nimeltään Halistenväylä, ja sille siirretään Maunu Tavastin kadun läpi kulkeva liikenne.


title: Maunu Tavastin katu

text: Maunu Tavastin kadulla liikennöivät bussit 14, 15, 36, 55, 56, 73 ja 99.


title: Nożykin synagoga

text: Nożykin synagoga on Varsovan ainoa synagoga, joka selvisi ehjänä toisesta maailmansodasta. Se valmistui vuonna 1902 ja on edelleen käytössä. Saksalaiset käyttivät sitä sota-aikana tallina ja varastona. Sodan loputtua se luovutettiin takaisin juutalaisyhteisölle.


title: FSV Zwickau

text: FSV Zwickau on saksalainen jalkapalloseura Zwickausta.


title: FSV Zwickau

text: Seuran historia alkaa vuodesta 1912, jolloin Planitzissa perustettiin Planitzer Sportclub. Vuonna 1945 tämä seura lopetti toimintansa, mutta SG Planitz jatkoi seuran toimintaa. Neljä vuotta myöhemmin seura siirrettiin Zwickauhun, jossa se tunnettiin nimellä ZSG Horch Zwickau. Kaudella 1949–1950 seura osallistui ensimmäistä kertaa järjestettyyn DDR-Oberligaan. Zwickaun ensimmäinen kausi sujui hyvin, ja se oli ennen viimeistä kierrosta sarjan toisena SG Dresden-Friedrichstadtin takana. Viimeisessä ottelussa joukkueet kohtasivat keskenään ja Zwickau onnistui voittamaan tämän ottelun. Tällöin seura voitti ensimmäisen Itä-Saksan mestaruutensa. Vuonna 1950 seuran nimeksi vaihdettiin BSG Motor Zwickau. Tämä nimi säilyi aina vuoteen 1968 saakka, jolloin seurafuusion myötä uudeksi nimeksi vaihtui BSG Sachsenring Zwickau. Seura tippui kauden 1982–1983 päätteeksi DDR-Ligaan oltuaan 33 vuotta pääsarjassa. Tämän jälkeen seura onnistui nousemaan vielä takaisin pääsarjaan kahden kauden jälkeen, mutta ainoastaan väliaikaisesti. Saksojen yhdistyttyä Zwickau joutui kolmannelle sarjatasolle Oberliga Nordostiin. Kaudeksi 1994–1995 seura nousi 2. Bundesliigaan ja onnistui säilyttämään sarjapaikkansa ensimmäisen kauden jälkeen. Neljän pelikauden jälkeen seura joutui kuitenkin putoamaan takaisin kolmannelle sarjatasolle. Seuraavat kaudet Zwickau putosi sarjoista toiseen ja oli pahimmillaan viidennellä sarjatasolla Landesliga Sachsenissa. Seura onnistui nousemaan heti yhden kauden jälkeen ja on pelannut siitä lähtien Oberliga Nordostissa.


title: Madagascar (täsmennyssivu)

text: Madagascar tarkoittaa seuraavia asioita:


title: Seppo Arponen

text: Seppo Arponen on suomalainen teollisuusneuvos ja entinen Finnvera Oyj:n liiketoimintajohtaja ja jääkiekkoseura Oulun Kärppien entinen puheenjohtaja. Arponen toimi lisäksi rauhanturvaajana 1970-luvulla, ja koki rauhanturvaajana kaksi sotaa ja vallankaappauksen.


title: Seppo Arponen

text: Arposesta tuli Kärppien puheenjohtaja kesällä 1995 sen jälkeen kun Kärpät oli ajautunut konkurssiin. Arposen toimiessa puheenjohtajana Kärpät nousi SM-liigaan ja voitti neljä kultaa, kaksi hopeaa ja yhden pronssin vuosina 2003–2009.


title: Z-Ro vs. the World

text: King of da Ghetto on Z-Ron toinen studio albumi, joka julkaistiin vuonna 2000. Slowed & Chopped versio ilmestyi 27. huhtikuuta 2004. 15. lokakuuta 2002 ilmestyi Z-Ro vs. the World ja King of Da Ghetton Screwed yhteisversio.


title: King of da Ghetto

text: King of da Ghetto on Z-Ron kolmas studioalbumi, joka julkaistiin vuonna 2001. Slowed & Chopped versio ilmestyi 26. kesäkuuta 2001.


title: Josh Gros

text: Joshua ”Josh” Gros (s. 25. kesäkuuta 1982 Mechanicsburg, Pennsylvania, Yhdysvallat) on yhdysvaltalainen entinen jalkapalloilija, pelipaikaltaan laitalinkki.


title: Josh Gros

text: Gros pelasi yliopistojalkapalloa Rutgers Universityn joukkueessa Scarlet Knightsissa vuosina 2000–2003. Viimeisenä kautenaan hänet valittiin Big East -konferenssin vuoden hyökkääväksi pelaajaksi.


title: Josh Gros

text: D.C. United varasi Grosin Major League Socceriin vuoden 2004 MLS SuperDraft -varaustilaisuuden neljännellä kierroksella numerolla 34. Hän oli suunnitellut värväytyvänsä merijalkaväkeen, mikäli jalkapalloura ei onnistuisi, mutta vakuutti seuran valmennusjohdon harjoitusleirillä ja teki neljävuotisen sopimuksen. Hän kuului joukkueen avauskokoonpanoon neljän kauden ajan ja oli voittamassa MLS Supporters’ Shieldiä vuosina 2006–2007 ja MLS Cupia vuonna 2004. Hänet valittiin vuoden 2006 MLS-tähdistöotteluun.


title: Josh Gros

text: Kausi 2007 jäi Grosin viimeiseksi, sillä toistuvat aivotärähdykset pakottivat hänet päättämään uransa vain 25-vuotiaana. Hän pelasi MLS-urallaan 110 runkosarjaottelussa, joissa hän teki yhdeksän maalia, sekä kahdeksassa pudotuspeliottelussa.


title: Josh Gros

text: Gros pelasi ensimmäisen ja ainoan ottelunsa Yhdysvaltain maajoukkueessa 7. helmikuuta 2007 Meksikoa vastaan.


title: Josh Gros

text: Pelaajauransa jälkeen Gros on siirtynyt valmennustehtäviin. Hän toimi D.C. Unitedin vuoden 2004 mestarijoukkueen valmentajan Piotr Nowakin apulaisena Yhdysvaltain alle 23-vuotiaiden maajoukkueessa vuonna 2008. Hän on työskennellyt myös USL Premier Development Leaguen Northern Virginia Royalsin apulaisvalmentajana ja D.C. Unitedin nuorisoakatemiassa.


title: Josh Gros

text: Kesäkuussa 2009 Gros palkattiin Nowakin valmentaman uuden MLS-joukkueen Philadelphia Unionin pelaajakoordinaattoriksi.


title: Trials HD

text: Trials HD on suomalaisen RedLynx-pelitalon kehittämä ja Microsoftin julkaisema Trials-pelisarjaan kuuluva arcade-peli Xbox 360:lle. Peli on sivultapäin kuvattu 3D-moottoripyöräpeli, jossa on tarkoituksena päästä rata läpi mahdollisimman pienellä määrällä kaatumisia ja mahdollisimman lyhyessä ajassa. Ratojen läpäisemisestä palkitaan mitalilla. Vaikeustasoja on aloittelijasta ammattilaiseen.


title: Trials HD

text: Xbox-yhteisö äänesti pelin parhaimmaksi Arcade-peliksi vuonna 2009. IGN listasi pelin 16. parhaimmaksi arcade-peliksi heidän 25 parasta arcade-peliä kautta aikojen -listallaan. Peli oli kaupallinen menestys ja on myynyt yli 2 miljoonaa kappaletta.


title: Trials HD

text:
"Trials HD:lle" julkaistiin kevällä 2012 jatko-osa "Trials Evolution".
Evolutionille julkaistiin Trials Fusion -niminen jatko-osa vuonna 2014.


title: Poznańin linnoitus

text: Poznańin linnoitus () on joukko puolalaisen Poznańin kaupungin ympärille rakennettuja linnoituksia. Ne rakennettiin 1800- ja 1900-luvuilla, kun kaupunki oli Preussin alaisuudessa. Linnoitusjärjestelmä on kolmanneksi suurin laatuaan Euroopassa.


title: Poznańin linnoitus

text: Linnoitustyöt aloitti kenraali Carl Wilhelm Georg von Grolman, koska preussilaiset pelkäsivät Venäjän hyökkäävän Varsovan suunnalta. Kaupunki sijaitsi strategisessa paikassa lähellä Preussin ja Venäjän rajaa. Sieltä on Berliiniin 270 km ja Varsovaan 300 km.


title: Poznańin linnoitus

text: Linnoitusjärjestelmän keskeinen osa, Winiaryn linoitus, rakennettiin 1828 - 1842. Siellä pidettiin ensimmäisen maailmansodan aikana sotavankeja. Toisessa maailmansodassa se oli saksalaisten vastarinnan keskus kunnes puna-armeija valtasi sen 23. helmikuuta 1945.


title: Philadelphia Independence

text: Philadelphia Independence on yhdysvaltalainen jalkapalloseura, jonka joukkue pelasi naisten ammattilaisliiga Women’s Professional Soccerissa kausina 2010 ja 2011. Seura selviytyi molempina vuosina liigan loppuotteluun.


title: Philadelphia Independence

text: Women’s Professional Soccer myönsi Philadelphialle joukkueen 17. maaliskuuta 2009. Nimi Independence viittaa Yhdysvaltain itsenäisyysjulistukseen. Independencen edeltäjä vuosina 2000–2003 toimineessa Women’s United Soccer Associationissa oli Philadelphia Charge.


title: Philadelphia Independence

text: Independencen kotistadion on West Chester University of Pennsylvanian kampuksella West Chesterissä Pennsylvaniassa sijaitseva John A. Farrell Stadium.


title: Robert Palmer

text: Robert Allen Palmer (19. tammikuuta 1949 – 26. syyskuuta 2003) oli englantilainen laulaja-lauluntekijä. Hänet tunnettiin omaperäisestä lauluäänestään ja useita tyylejä yhdistelevästä musiikistaan. Palmer saavutti suosiota niin Power Station -yhtyeen laulusolistina kuin sooloartistinakin. Hänet muistetaan ehkä parhaiten kahdesta 1980-luvulla tehdystä ja klassikoksi nousseesta musiikkivideosta ("Simply Irresistible" ja "Addicted to Love"), joissa taustalla esiintyi vahvasti meikattuja, identtisesti pukeutuneita naisia.


title: Small Faces (vuoden 1967 albumi)

text:
Small Faces on brittiläisen Small Faces -yhtyeen kesäkuussa 1967 julkaistu toinen virallinen studioalbumi. Se oli yhtyeen ensimmäinen, jonka julkaisi The Rolling Stones-manageri Andrew Loog Oldhamin johtama Immediate Records. Yhdysvalloissa albumi julkaistiin vuonna 1968 nimellä "There Are But Four Small Faces" erilaisella kappalesisällöllä.A-puoli
B-puoli


title: Small Faces (vuoden 1967 albumi)

text: The Moments (featuring Steve Marriott)


title: Reedy’s Mirror

text: Reedy's Mirror oli yhdysvaltalainen kirjallinen aikakauslehti, joka ilmestyi fin de sièclen aikaan St. Louisissa Missourissa. Se mainosti itseään "Mid-Westin viikkolehtenä". Lehdessä ilmestyi 1914 "Spoon River antologia". Lehti lakkasi ilmestymästä 1920.


title: Reedy’s Mirror

text: Lehti alkoi ilmestyä 25. helmikuuta 1891 nimellä Sunday Mirror julkaisijanaan The Sunday Mirror Company. Sen nimi muuttui 28. helmikuuta 1895 The Mirroriksi. Lokakuussa 1896 sen omistajaksi tuli jälleen James Campbell, ja William Marion Reedyista tuli sen päätoimittaja joulukuussa 1896. Hänen aikanaan lehden talous oli tiukoilla. Lehti sai jälleen uuden nimen, Reedy's Paper, ja vihdoin 30. toukokuuta 1913 sen nimeksi tuli Reedy's Mirror. Lehden jälkeläinen The Mirror ilmestyi 1920–1944, ja sen toimittajina olivat ensin Charles J. Finger ja lopuksi Barry Lewis.


title: Reedy’s Mirror

text: Sen avustajakuntaan kuuluivat Robert Frost, Edgar Lee Masters, Carl Sandburg, Ezra Pound, Vachel Lindsay, Harris Merton Lyon, Sara Teasdale and Theodore Dreiser.


title: Carl Sandburg

text: Carl August Sandburg (6. tammikuuta 1878 Galesburg, Illinois – 22. heinäkuuta 1967 Flat Rock, Pohjois-Carolina) oli yhdysvaltalainen kirjailija ja toimittaja, joka nousi maineeseen runoilijana.


title: Carl Sandburg

text: Sandburgin vanhemmat olivat ruotsalaisia siirtolaisia, hänen isänsä oli ammatiltaan seppä. Sandburg toimi monissa eri ammateissa, osallistui Espanjan–Yhdysvaltain sotaan, opiskeli muutaman vuoden ja ryhtyi sitten toimittajaksi Chicagossa. Ensimmäiset tekstinsä hän julkaisi jo 1900-luvun alussa, mutta tuli varsinaisesti tunnetuksia vasta vuosina 1916-1923 julkaistujen runokokoelmiensa myötä.


title: Carl Sandburg

text: Sandburg sai Pulitzerin palkinnon kolme kertaa, kahdesti runoillaan ja yhden Abraham Lincolnin elämäkerrasta. Hänen sanotaan antaneen äänen keskilännen ihmisille. H. L. Mencken luonnehti Carl Sandburgia ”joka sydämenlyönniltään amerikkalaiseksi”.


title: Carl Sandburg

text: Sandburg julkaisi runoja, proosaa ja lastenkirjoja. Hänen teoksiaan ovat muun muassa seuraavat:


title: Grizelda Kristiņa

text: Grizelda Kristiņa (tyttönimi Grizelda Berthold; 19. maaliskuuta 1910 − 2. kesäkuuta 2013) oli tiettävästi maailman viimeinen liivin kieltä äidinkielenään puhunut henkilö, vaikkakin yleisen uutisoinnin mukaan viimeinen oli vuonna 2009 kuollut Viktor Berthold, jonka serkku Grizelda Kristiņa oli.


title: Grizelda Kristiņa

text: Grizelda Kristiņa syntyi Liivinrannan Vaiden kylässä, mutta hän asui Kanadan Campbellvillen kaupungissa Ontariossa, jonne hänen perheensä pakeni vuonna 1944. Hänen puhettaan julkaistiin liivinkielisellä Līvõ kēļ -CD:llä, jolla hän lukee liivinkielisen oppikirjan tekstiä.


title: Catz

text: Catz voi tarkoittaa seuraavia asioita:


title: RTÉ Two

text: RTÉ Two on irlantilaisen Raidió Teilifís Éireannin valtakunnallinen televisiokanava. Kanava lähettää pääasiassa urheilua ja lasten- ja nuortenohjelmia. Lähetykset se aloitti vuonna 1978. Kanava on vaihtanut nimeään useita kertoja. Se aloitti nimellä RTÉ 2, jota ovat seuranneet nimet Network 2, N2, RTÉ Network 2 ja lopulta nykyinen RTÉ Two. Kanavan alkuperäisenä tarkoituksena oli välittää brittiläisiä televisio-ohjelmia niille alueille, joilla BBC:n ja ITV:n lähetyksiä ei pystytty vastaanottamaan. Tämä tehtävä jäi kuitenkin tarpeettomaksi 1980-luvun puolessavälissä.


title: Screwed Up Click Representa

text: Screwed Up Click Representa on Z-Ron neljäs studioalbumi, joka julkaistiin vuonna 2002. Slowed & Chopped versio ilmestyi 16. huhtikuuta 2002.


title: Tatra T26

text: Tatra T26 oli tšekkoslovakialaisen Tatran vuosina 1927 – 1933 valmistama kolmiakselinen auto, jota tehtiin pääasiassa Tšekkoslovakian asevoimien käyttöön. Samalle alustalle rakennettiin kevyitä, hyötykuormaltaan 1 500 kg maastokuorma-autoja sekä komentoautoja. Sen korvasi tehokkaammalla moottorilla varustettu Tatra T72.


title: Tatra T26

text:
1920-luvulla Tšekkoslovakiassa haluttiin panostaa armeijan motorisointiin. Tuohon aikaan Tatran tehtaalla valmistettiin modernia T11-pikkuautoa, jossa oli uudenlainen kantava rakenne, keskusputkirunko, joka oli perinteistä tikapuurunkoa vääntöjäykempi ja kevyempi. Lisäksi runkoon voitiin integroida myös voimansiirtojärjestelmän komponentteja.
Vuonna 1925 Tšekkoslovakian asevoimat pyysi Tatraa suunnittelemaan vastaavaan rakenteeseen perustuvan, mutta kuusipyöräisen ajoneuvon maastoajoon. Vuoden päästä valmistui kuusi vetävillä teleillä varustettua prototyyppialustaa mallinimeltään T26, joita testattiin armeijan edustajien kanssa. Koska tulokset olivat lupaavia, armeija päätti ostaa yhden alustoista perusteellisia kokeita varten. Tuloksista saamansa palautteen perusteella Tatra päätti korvata T12:sta peräisin olleen kaksisylinterisen bokserimoottorin tehokkaammalla, T30-mallin nelisylinterisellä moottorilla. Samalla mallinimeksi vaihtui T26/30. Parannetun mallin maastokelpoisuus todettiin erinomaiseksi, ja armeija tilasi kymmenen alustaa, jotka laitettiin vaativiin testeihin. Yhden alustan päälle oli rakennettu kuusipaikkainen, avomallinen, alas käännettävällä katolla varustettu kaksiovinen kori.


title: Tatra T26

text: Tšekkoslovakian asevarustelusta vastaava komitea kokoontui Sotilasteknisessä instituutissa 11. joulukuuta 1930 päättämään jatkotilauksista. Komitean johdossa istui kenraali Jan Netík. T26/30 hyväksyttiin yksimielisesti armeijan ajoneuvoksi, ja se muodosti pohjan usealle erilaiselle sotilassovellukselle. Alustalle kaavaillut sovellukset olivat kevyt kuorma-auto, komentoauto, puhelinauto, konekiväärinkuljetusauto ja panssariauto.


title: Tatra T26

text: Ensimmäisissä T26-prototyypeissä oli kaksisylinterinen, 1 057-kuutioinen, ilmajäähdytteinen bokserimoottori, jonka teho oli noin 10 kW. Moottorissa oli magneettosytytys, joka oli 6-volttinen joko Boschin tai Scintillan valmistama. Autossa oli sähköinen käynnistin. Polttoaineensyötöstä vastasi Zenith 26 ABC -kaasutin.


title: Tatra T26

text: Paranneltuun T26/30-malliin laitettiin voimanlähteeksi nelisylinterinen, 1 679-kuutioinen, 17,6-kilowattinen ilmajäähdytteinen bokserimoottori. Magneettosytytys oli Boschin valmistama ja 12-volttinen. Kaasuttimena oli joko Zenith KB 30 tai U30.


title: Tatra T26

text: Moottorin takana oli nelilevyinen kuiva kytkin, josta voima siirtyi nelivaihteisen vaihteiston kautta voimansiirtoakselille, joka kulki auton keskusputkirungon sisällä.


title: Tatra T26

text: Kaksiportainen alennusvaihde sijaitsi taka-akselien välillä. Taka-akseli oli varustettu heilurityyppisellä erillisjousituksella. Kummallakin sivulla oli pitkittäin asennetut puolielliptiset lehtijouset, jotka oli kytketty päistään akseleihin ja keskeltä runkoon toimien samalla telin keinuvipuina.


title: Tatra T26

text: Järjestelmässä erillisjousitus oli toteutettu ilman nivelakseleita, rakenne oli yksinkertainen ja kestävä sekä jakoi akselikuorman tasaisesti.


title: Tatra T26

text: Jäykällä etuakselilla oli poikittain asennettu puolielliptinen lehtijousi, joka oli tuettu keskeltä alumiinisen moottorinlohkon alapuolelle. Iskunvaimentimet olivat vipumalliset.


title: Tatra T26

text: Jarruina olivat mekaanisesti toimivat rumpujarrut, jotka vaikuttivat kaikkiin pyöriin. Seisontajarru vaikutti kaikkiin neljään takapyörään.


title: Tatra T26

text: Auton huippunopeus tiellä oli 35–45 km/h, maastossa 25 km/h. Toimintasäde oli 250 km. Hyvällä alustalla mäennousukyky oli jopa 50 %.


title: Tatra T26

text: Vuonna 1929 armeija testasi menestyksellisesti kantavuudeltaan 1,5 tonnin T26/30-prototyyppiä 51. tykistörykmentissä, jossa sitä käytettiin puhelinautona.


title: Tatra T26

text: Seuraavana vuonna esitelty sarjatuotantoversio, kapasiteetiltaan 1,5-tonninen kuorma-auto oli suunniteltu erityisesti motorisoitujen tykistöpatterien ammusten kuljetukseen. Ohjaamossa oli kuljettajan vieressä yksi istumapaikka. Katto oli kiinteä ja sen päälle oli asetettu kaksi varapyörää. Takana oli puurakenteinen lava, jonka sivuissa oli alas taitettavat penkit yhteensä kahdeksalle henkilölle. Katteena oli neljän tukikaaren päälle pingotettu pressu. Lavan takana oli paikka kahdelle laatikolle, joissa pidettiin takapyörille tarkoitettuja telaketjuja. Telaketjut paransivat etenemiskykyä pehmeässä maastossa.


title: Tatra T26

text: Kussakin Tšekkoslovakian asevoimien polkupyöräjoukkueessa oli konekivääriryhmä, jolla oli käytössään kaksi raskasta vz.24-konekivääriä. Kuutta T26/30-yksilöä käytettiin polkupyöräyksikköjen konekiväärien kuljetukseen. Auton lavaan oli muotoiltu erityinen paikka konekiväärille ja sen tarvikkeille.


title: Tatra T26

text: Komentoauton tunnus Tšekkoslovakian armeijassa oli "velitelský automobil vz.30". Komentoautoja valmistettiin vain 13 kappaletta, joista kaikki olivat avomallisia. Niitä käytettiin motorisoitujen tykistöpatterien komentoryhmien ja heidän varusteidensa kuljettamiseen. Kuljettajan vieressä oli istuin yhdelle ja takana neljälle matkustajalle. Kummallakin puolella oli yksi ovi. Sivuilla oli erilliset lokasuojat ja astinlaudat. Istuimet oli päällystetty mustalla nahalla. Alas taitettavassa katossa oli irrotettavat sivukankaat, joissa oli selluloidiset ikkunat. Ikkunat sai tarvittaessa peitettyä öljykankaisin suojuksin. Auton takaosassa oli erillinen irrotettava tavaratila, jossa oli teline kahta varapyörää varten. Komentoauton varustukseen kuului suuntausvälineistö, kylkeen kiinnitetyt kaksi kolmijalkaa sekä viisi merkkikeppiä.


title: Tatra T26

text: Armeija osti vuonna 1928 kuusi kappaletta pitkärunkoisia alustoja ilman koreja. Pidennetty malli oli nimeltään "Break" ja suunniteltu 8–10 hengelle. Alustojen päälle rakennettiin panssariajoneuvon näköismallit ja ne toimitettiin Hyökkäysvaunudivisioonalle Miloviceen testattaviksi. Testien jälkeen päälirakenteet purettiin ja alustojen päälle asennettiin vuonna 1934 toimitetut korit.


title: Tatra T26

text: Puolan asevoimat osoitti kiinnostusta T26/30-kuorma-autoon. Autosta valmistettiin yksi Puolan asevoimien vaatimusten mukainen koeyksilö, mutta sinne mahdollisesti myydyistä määristä ei ole säilynyt tietoja.


title: Tatra T26

text: T26/30:n alustalle tiedetään rakennetun ainakin kiertoajelukäyttöön tehtyjä linja-autoja sekä paloautoja.


title: Tatra T26

text: Useat T26/30:n alustalle kaavaillut sovellukset eivät toteutuneet, sillä autoon haluttiin tehdä parannuksia. Tämän tuloksena syntyi parannettu T72-malli, jonka keulalla oli tehokkaampi T52:n 1 911-kuutioinen ja 22-kilowattinen moottori.


title: Tatra T26

text: Autoja valmistettiin alun perinkin hyvin vähän, joten vain muutamia yksilöitä on säilynyt näihin päiviin. Niitä arvioidaan olevan viidestä kymmeneen. Yhdysvalloissa on eräs yksilö, joka kulkeutui sinne alun perin Studebakerin maahantuomana. Se hankittiin alun perin rakennetarkastelua varten, sillä Studebaker oli merkittävä Yhdysvaltain armeijan sotilasajoneuvojen toimittaja. Auto löytyi myöhemmin Ohiosta Studebakerin nimellä varustettuna.


title: Z-Ro (albumi)

text: Z-Ro on Z-Ron viides studioalbumi, joka julkaistiin vuonna 2002. Slowed & Chopped versio ilmestyi 30. huhtikuuta 2002.


title: Javier Paredes

text: Javier Paredes Arango (s. 5. heinäkuuta 1982 Oviedo, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Real Zaragozaa ja on pelipaikaltaan vasen laitapuolustaja.


title: Javier Paredes

text: Paredes on kotikaupunkinsa Real Oviedon kasvatti. Kauden 2002–2003 jälkeen edustusjoukkue tippui maan toiseksi korkeimmalta sarjatasolta Segunda Divisiónista. Kasvattajaseurastaan hän siirtyi vuonna 2003 Real Madridin reservijoukkueeseen.


title: Javier Paredes

text: Kaudeksi 2005–2006 hän siirtyi toiseen madridilaisseuraan Getafeen ja teki ensiesiintymisensä joukkueessa 28. elokuuta 2005 Real Sociedadia vastaan. Paredesin peliaika jäi ensimmäisen kauden aikana vähälle ja hän pelasi vain seitsemän ottelua. Mariano Pernían siirryttyä Atlético Madridiin hänelle aukesi paikka avauskokoonpanossa.


title: Javier Paredes

text: Vuonna 2007 Paredes teki viisivuotisen sopimuksen Real Zaragozan kanssa. Ensimmäisen kautensa jälkeen joukkue kuitenkin tippui maan pääsarjasta Primera Divisiónista.


title: Life (Z-Ron albumi)

text: Life on Z-Ron kuudes studioalbumi, joka julkaistiin vuonna 2002. Slowed & Chopped versio ilmestyi 28. tammikuuta 2003


title: Kari Hukkila

text: Hukkila on opiskellut Helsingin yliopistossa kirjallisuustiedettä, taidehistoriaa, filosofiaa, historiaa ja kieliä. Hän on kirjoittanut esseitä 1980-luvulta alkaen. Ensimmäinen esseekokoelma on 2010 ilmestynyt "Kerettiläisesseet", jossa hän käsittelee muun muassa maahanmuuttokysymyksiä. Ajattelun ja kirjoittamisen taustana on usein arabikulttuuri ja erityisesti algerialainen kulttuuri, johon hän on tutustunut 1980-luvulta lähtien.


title: Kari Hukkila

text: Hukkila on kirjoittanut kuunnelmia, näytelmiä, televisiodraamoja, tekstejä näyttämölle ja tekstejä koreografi Sanna Kekäläisen teoksiin. Televisiodraamoista merkittävä on "Katso ihmistä", jonka ideana oli Hannu Salaman jumalanpilkkaoikeudenkäynti ja tanskalaistaiteilijan Muhammed-pilapiirrokset 2006.Suomen Kansallisooppera, 1999. Englanninkielinen käännös: Anselm Hollo


title: Chelsea Marshall

text: Chelsea Marshall (s. 14. elokuuta 1986 Randolph, Vermont) on yhdysvaltalainen alppihiihtäjä.


title: Chelsea Marshall

text: Alppihiihdon maailmancupissa Marshall kilpaili ensimmäisen kerran Lake Louisessa 3. joulukuuta 2006. Paras maailmancupin sijoitus hänellä on kahdeksas sija Italian Sestrieren syöksylaskusta helmikuulta 2008. Alppihiihdon MM-kisoissa 2009 Marshall oli syöksylaskun 27:s.


title: Luettelo Suomen sairaaloista

text: Helsingin ja Uudenmaan sairaanhoitopiiri


title: Luettelo Suomen sairaaloista

text: HelsinkiMuut kunnat


title: Luettelo Suomen sairaaloista

text: Varsinais-Suomen sairaanhoitopiiriEtelä-Karjalan sairaanhoitopiiriKymenlaakson sairaanhoitopiiriKanta-Hämeen sairaanhoitopiiriSatakunnan sairaanhoitopiiriVaasan sairaanhoitopiiriEtelä-Pohjanmaan sairaanhoitopiiriKeski-Suomen sairaanhoitopiiriPirkanmaan sairaanhoitopiiriEtelä-Savon sairaanhoitopiiriPohjois-Karjalan sairaanhoitopiiriPohjois-Savon sairaanhoitopiiriPohjois-Pohjanmaan sairaanhoitopiiriLapin sairaanhoitopiiriLänsi-Pohjan sairaanhoitopiiriAhvenanmaan sairaanhoitopiiri


title: Mat1

text: Mat1 on proteiini, joka liittyy rasvakudoksen syntyyn vaikuttamalla rasva-aineenvaihduntaa säätelevään PPAR-gammaan. Aikaisemmin sen oletettiin osallistuvan solun jakautumiseen ja mRNA:n tuottamiseen. Mat1-proteiini on myös välttämätön hiiren alkionkehitykselle. Mat1-proteiini ei ole nisäkässoluissa välttämätön geeneissä tapahtuvalle yleiselle transkriptiolle, vaan todennäköisesti se säätää pienen geenijoukon transkriptiota.


title: DTP Entertainment

text:
dtp entertainment AG (aikaisemmin DTP Neue Medien AG) on vuonna 1995 perustettu, saksalainen tietokone- ja videopelejä kehittävä ja julkaiseva yritys. Yhtiön pääkonttori sijaitsee Hampurissa, ja työllistää yli 180 ihmistä.
Dtp entertainment on yksi Saksan suurimmista pelitaloista. Yhtiön perusti Thomas Baur.


title: DTP Entertainment

text: Tytäryhtiö, dtp young entertainment joka keskittyy yleissivistävien lastenpelien kehittämiseen ja julkaisemiseen, perustettiin vuonna 2004, sekä pelistudiot Cranberry Productions ja RealU, vuonna 2007.


title: DTP Entertainment

text: Vuonna 2008 dtp entertainment osti House of Talesin, toisen seikkailupeleihin erikoistuneen saksalaisen pelitalon.


title: DTP Entertainment

text: Yritys on mennyt konkurssiin vuonna 2012. Sen jälkeen useat peleistä ovat siirtyneet Nordic Gamesille.


title: Silvio Schröter

text: Silvio Schröter (s. 29. kesäkuuta 1979) on saksalainen jalkapalloilija. Hän edusti viimeksi 3. Ligassa pelannutta FC Carl Zeiss Jenaa kaudella 2008–2009. Schröter on pelipaikaltaan keskikenttäpelaaja.


title: Silvio Schröter

text: Schröter pelasi juniorivuosinaan TSV 1862 Radeburgissa ja Dynamo Dresdenissä, jonka edustusjoukkueeseen hän nousi 1997. Schröter pelasi seurassa Regionalligaa vuoteen 2001 asti, jolloin hän siirtyi juuri Bundesliigaan nousseeseen Energie Cottbusiin. Hän edusti Cottbusia kaksi seuraava kautta. Cottbus putosi sarjasta 2003 ja Schröter siirtyi Bundesliigan Hannover 96:een. Schöter pelasi Hannoverissa tammikuuhun 2008 asti, jolloin hän siirtyi MSV Duisburgiin. Hän vietti Duisburgissa 12 kuukautta pelaten vain kolme liigaottelua, minkä jälkeen hän lähti seurasta kolmannen sarjatason Carl Zeiss Jenaan.


title: William Eagle Clarke

text: William Eagle Clarke (16. maaliskuuta 1853 Leeds, Englanti - 10. toukokuuta 1938) oli englantilainen lintutieteilijä.


title: William Eagle Clarke

text: Clarke opiskeli Leedsin Grammar Schoolissa ja Yorkshire Collegessa. Hän oli varsinaiselta ammatiltaan insinööri ja maanmittari, mutta ryhtyi sittemmin ammattimaiseksi luonnontutkijaksi. Vuonna 1884 hänet nimitettiin Leeds Museumin kuraattoriksi, mistä hän siirtyi Royal Scottish Museumin luonnonhistorialliseen osastoon 1888. Täällä hän toimi isännöitsijänä ("Keeper") vuosina 1906–1921.


title: William Eagle Clarke

text: Clarke nimesi linnuista muun muassa goughinsaarensirkun ("Rowettia goughensis") ja negrosinhaavakyyhkyn.


title: Ville Osola

text: Vilho “Ville” Osola (6. marraskuuta 1891 - 25. syyskuuta 1946) oli suomalainen pesäpalloilija ja SVUL:n pesäpallojaoston puheenjohtaja.


title: Ville Osola

text: Osola Pelasi Helsingin Pallonlyöjien edustusjoukkueessa 1921-23 voittaen kaksi Suomen mestaruutta 1922 ja 1923 ja kaksi suojeluskuntajärjestön mestaruutta 1922-23. Vuonna 1921 HPL julistettiin myös pitkäpallon Suomen mestariksi, mutta joukkue ei ottanut titteliä vastaan SM-kilpailuissa tapahtuneiden sekaannusten johdosta.


title: Gustaf Palamaa

text: Gustaf Adolf Palamaa (vuoteen 1936 "Palmros"; 15. syyskuuta 1898 – 4. helmikuuta 1976) oli suomalainen pesäpalloilija.


title: Gustaf Palamaa

text: ”Kustu” Palamaa oli ammatiltaan kamreeri ja vakuutusmies. Veljensä Armas Palamaan tavoin Gustaf edusti pesäpallossa Helsingin Pallonlyöjiä. Pesäpallossa Palamaa saavutti 3 Suomen mestaruutta 1922–1924 ja 2 Suojeluskuntamestaruutta 1922 ja 1923. Palamaa harrasti myös keihäänheittoa.


title: Väinö Kinnunen

text: Väinö Kinnunen (1902-1971) oli suomalainen pesäpalloilija.


title: Väinö Kinnunen

text: Ammatiltaan Väinö Kinnunen oli varatuomari, ylempi oikeustutkinto 1940, Kinnunen toimi eduskunnan pikakirjoittajana 1922-44 ja pikakirjoituskanslian alipäällikkönä 1944-51. Pelasi yleensä kolmosvahdin tonttia ja oli joukkueensa nopein etenijä. 5 Suomen mestaruutta 1922-24 ja 1926-27. HPL:n johtokunnassa 1922.


title: Holsti

text: Holsti voi tarkoittaa ainakin seuraavia:


title: Yrjö Koskinen (pesäpalloilija)

text: Yrjö Koskinen (s. 23. helmikuuta 1901) oli suomalainen pesäpalloilija.


title: Yrjö Koskinen (pesäpalloilija)

text:
"Yrkkä" Koskinen oli ammatiltaan postivirkailija. Koskinen pelasi yleensä siepparia tai 1-vahtia ja ansioitui myös tuomaritehtävissä ja pesäpalloliiton toiminnassa. Koskinen kirjoitteli pesäpallo
selostuksia Urheilulehteen nimimerkillä “Veto” ja käynnisti HPL:n nais- ja poikatoiminnan 1920-luvulla. Koskinen oli myös HPL:n perustajajäsen ja toimi seuran puheenjohtajana 1932 ja 1936, johtokunnassa 1922-30, 1932, 1935-36, 1945, 1956 ollen myös SVUL:n Helsingin piirin pesäpallojaoston jäsen.
Yrjö Koskinen on opettanut pesäpalloa kesäleireillä Virossa 1932-33 ja toiminut pesäpallotuomarina. Ansioistaan Koskiselle on myönnetty PPL:n hopeinen ansiomitali ja HPL:n kultainen ansiomerkki. Yrjö Koskisen harrastuksiin kuului mm. valokuvaus.


title: Yrjö Koskinen (pesäpalloilija)

text: SM pesäpallossa: 1922, 1923, 1924, 1927


title: Fernando Pisani

text: Fernando Pisani (s. 27. joulukuuta 1976 Edmonton, Alberta) on kanadalainen uransa lopettanut jääkiekkoilija.


title: Fernando Pisani

text: Pisani aloitti uransa St. Alberts Saintsin jääkiekkojoukkueessa AJHL-junioriliigassa vuonna 1993. Kolmannella kaudellaan hän teki 58 ottelussa 103 pistettä. Kauden jälkeen Edmonton Oilers varasi Pisanin yhdeksännellä kierroksella numerolla 195. Pisani suuntasi junioriliigasta yliopistoliigaan Providence Collegeen, jossa pelasi neljä kautta vuoteen 2000 saakka.


title: Fernando Pisani

text: Pisani solmi sopimuksen Edmonton Oilersin kanssa kaudeksi 2000–2001, ja matkasi seuran farmiin Hamilton Bulldogsiin AHL-liigaan. Kolmannella kaudella Pisani pääsi pelaamaan 35 ottelua NHL:ssä ja kaudeksi hän sai vakiinnutettua paikkansa Edmontonin kokoonpanossa.


title: Fernando Pisani

text: Heinäkuussa 2006 rajoittamaton vapaa pelaaja Pisani solmi neljän vuoden ja 10 miljoonan dollarin arvoisen sopimuksen Edmontonin kanssa. Kaudella Pisani kärsi paksusuolen tulehduksesta, ja joutui olemaan 26 ottelua sivussa. Seuraava kausi puolestaan keskeytyi jalan murtuman vuoksi 38 ottelun jälkeen. Paksusuoli tulehtui jälleen kauden aikana, ja Pisani oli sivussa 23 ottelua.


title: Fernando Pisani

text: Elokuussa 2010 Pisani teki yksivuotisen sopimuksen tuoreen Stanley Cup -mestarin Chicago Blackhawksin kanssa. Pisani pelasi kauden Blackhawksissa, ja oli sen jälkeen kauden 2011–2012 alkupuoliskon pelaamatta. Vasta tammikuussa hän teki sopimuksen Allsvenskanin Södertäljen kanssa. Pisani pelasi Södertäljessä kolme peliä mutta jätti joukkueen sen jälkeen, sillä tunsi, ettei ollut tarpeeksi hyvässä kunnossa auttaakseen joukkuetta.


title: Aarne Taiminen

text: Aarne Taiminen (6. helmikuuta 1900 – ?) oli suomalainen pesäpalloilija.


title: Aarne Taiminen

text: Aarne Taiminen oli ammatiltaan liikemies. Pesäpalloa hän pelasi HPL:n edustusjoukkueessa 1921–1925 lukkarina ja etukentällä ja voitti pelaajaurallaan kolme Suomen mestaruutta 1922–1924. Taiminen oli HPL:n perustajajäsen ja toimi seuran puheenjohtajana 1925–1926 ja 1927–1930, sekä johtokunnassa 1921–1923, 1925–1926 ja 1927–1930. Taiminen oli myös mailatoimikunnan perustajajäsen ja pesäpallotuomari.


title: Krivitšit

text: Krivitšit () olivat Dneprin, Volgan ja Väinäjoen yläjuoksuilla sekä Peipsijärven eteläpuolella 500–900-luvuilla elänyt itäslaavilainen heimoyhteisö. Heidän tärkeimpiä kaupunkejaan olivat Smolensk, Polotsk, Izborsk ja mahdollisesti Pihkova. Krivitšeihin kuului myös baltteja.


title: Krivitšit

text: Historiallisten lähteiden mukaan heillä oli omat ruhtinaansa ennen Kiovan Venäjään liittämistä 800-luvun lopulla. Viimeisen kerran krivitšit mainitaan vuonna 1162, jolloin alueelle oli muodostunut Smolenskin ja Polotskin ruhtinaskunnat ja sen koillisosa oli liitetty Novgorodiin.


title: Ville Lindström

text: Vilho Lindström (myöh. "Lihto", k. 24. huhtikuuta 1939) oli suomalainen pesäpalloilija.


title: Ville Lindström

text: Ville Lindström oli ammatiltaan liikkeenharjoittaja. Pelasi Helsingin Pallonlyöjien edustusjoukkueessa 1921, 1924–1928 voittaen kolme Suomen mestaruutta 1924, 1926–27, sekä kerran suojelukuntajärjestön mestaruuden 1926. Lindström käynnisti HPL:n kerhotoiminnan 1920-luvulla.


title: Niilo Mikkola

text: Niilo ”Nilla” Ilmari Mikkola (28. huhtikuuta 1902 Helsinki – 6. tammikuuta 1967 Helsinki) oli suomalainen pesäpalloilija.


title: Niilo Mikkola

text: Niilo Mikkola oli ammatiltaan isännöitsijä ja Yhtyneiden Kuvalehtien varastonhoitaja. Pesäpalloa Mikkola pelasi HPL:n joukkuessa 1924–1931 voittaen kolme Suomen mestaruutta 1924, 1926–1927 sekä suojeluskuntajärjestön mestaruuden Helsingin joukkueessa 1926. Mikkolan pelipaikkana oli polttaja. HPL:n puheenjohtajana Mikkola toimi 1933–1935 ja johtokunnassa 1925–1937, 1945–1946, 1956–1962. Mikkola oli myös pääsarjatason pesäpallotuomari ja PPL:n johtokunnan jäsen 1942–1945, sekä liittovaltuuston jäsen. Mikkola käynnisti pesäpallon sotasarjan vuonna 1942 ja toimi 20 vuotta SVUL:n Helsingin piirin pesäpallojaoston puheenjohtajana vuodesta 1932. Mikkola on HPL:n kunniajäsen ja saanut HPL:n kultaisen ansiomerkin. Mikkola oli eräs avainhekilöistä HPL:n uuden tulemisen aikaan 1959–1960.


title: Erik Salin

text: Erik Salin (s. 4. kesäkuuta 1904) oli suomalainen pesäpalloilija.


title: Erik Salin

text: Ammatiltaan "Salkkari" oli kirjanpitäjä. Salin pelasi Helsingin Pallonlyöjäin edustusjoukkueessa 1925–1933, jossa hän voitti kaksi Suomen mestaruutta 1926–1927 sekä suojeluskuntajärjestön mestaruuden Helsingin joukkueessa 1926. Salin pelasi takakentällä. HPL:n johtokunnassa Erik Salin istui 1927–1928, 1935–1940, 1945, 1956 ja puheenjohtajana 1938 sekä sihteerinä 1935–1936. Salin oli myös pääsarjatason tuomari ja tuomitsi muun muassa Itä–Länsi-ottelun 1946 ja oli vuoden 1952 olympiakisojen näytösottelun syöttötuomarina. Salinille on myönnetty Pesäpalloliiton hopeinen ansiomerkki ja HPL:n kultainen ansiomerkki. Salin toimi mailatoimikunnan jäsenenä 1931–1934 ja Itä–Länsi-valitsijatoimikunnan jäsenenä 1949.


title: Veikko Tuominen

text: Veikko Tuominen oli suomalainen pesäpalloilija.


title: Veikko Tuominen

text: "Vege" Tuominen pelasi Helsingin Pallonlyöjäin edustusjoukkueessa 1925–27 ja 1929–33 voittaen kaksi Suomen mestaruutta 1926–27. Tuominen pelasi yleensä varavahtina. Tuominen oli HPL:n johtokunnan jäsen 1929, 1931–35, 1938–40, 1945 ja 1956.


title: Tauno Aho (pesäpalloilija)

text: Tauno Aho (1909-1968) oli suomalainen pesäpalloilija.


title: Tauno Aho (pesäpalloilija)

text:
Tauno Aho pelasi Helsingin Pallonlyöjien edustusjoukkueessa 1927-29 ja 1931-33 kunnes loukkaantui v.1933 räjähdysonnettomuudessa ,menetti kätensä ja joutui lopettamaan pesäpallouransa. Aho pelasi takakentällä varavahtina tai kopparina. Suomen mestaruutta Aho oli voittamassa 1927 ja osallistui ensimmäiseen Itä-Länsi -otteluun 1932 ja valittiin myös ensimmäiseen
mestarit-muu Suomi -otteluun koppariksi v.1932.


title: AS-i-kenttäväylä

text: AS-i on teollinen verkkoprotokolla, jota käytetään PLC-, DCS- ja PC-automaatiojärjestelmissä. AS-i perustuu avoimeen eurooppalaiseen standardiin ja sen lyhenne tulee sanoista "Actuator Sensor Interface". ASI-standardin kehittämisessä on ollut mukana 11 eri laitevalmistajaa ja yliopistojen yksiköitä. Sen esittelivät ensi kertaa Euroopassa vuonna 1993 saksalaiset ja sveitsiläiset. Laitevalmistajien yhteistyön tuloksena eri valmistajien laitteita, antureita, kytkimiä ja muita järjestelmän laitteita voidaan kytkeä samaan järjestelmään. Näin kustannukset pienevät ja järjestelmäkomponenttien saanti on taattu. Järjestelmä on avoinna uusille komponentinvalmistajille. AS-i-väylä soveltuu käytettäväksi 10–100 m ja vahvistimien avulla 300 metrin etäisyyksille. Väylä soveltuu hyvin yksinkertaisten, mutta paljon I/O-liityntöjä sisältävien järjestelmien tiedonsiirtoon.


title: AS-i-kenttäväylä

text: AS-i-väylässä yksi isäntä (master) ohjaa 31:tä renkiä (slave). Yhteen renkiin voidaan liittää enimmillään neljä digitaalista tuloa ja lähtöä. Isäntä ja rengit kytketään toisiinsa tiedonsiirtokaapelilla, joka on rakenteeltaan tavallista parikaapelia. Kaapeli voi olla litteää keltaista AS-i-parikaapelia tai siinä voidaan käyttää muuta pinta-alaltaan vähintään 1,5 mm² johtoa. Keltainen standardikaapeli helpottaa väylän paikallistamista käytännön sovelluksissa. Kaapelia pitkin kulkee myös laitteiden tarvitsema virta. AS-i-väylään liitettävät komponentit liitetään yksinkertaisesti ja nopeasti puristamalla ne suoraan kaapeliin kiinni. Yhden isäntä-renki-parin suurin toimintaetäisyys on jopa 100 metriä. Renkiasemaan voidaan kytkeä neljä tuloa ja neljä lähtöä, jolloin yhden segmentin I/O-määrä voi olla jopa 248. Tuloilla ja lähdöillä voidaan ohjata ja valvoa yksinkertaisia antureita, rajakytkimiä, induktiivisia sensoreita ja toimilaitteita.


title: AS-i-kenttäväylä

text: Järjestelmän ulottuvuutta voidaan parantaa asentamalla siihen toistin, jolloin siihen voidaan liittää uusi isäntä. AS-i-väylän pituutta voidaan kasvattaa kahdella toistimella, jolloin sen maksimipituus on 300 metriä. Verkon rakenne on puumainen tai tähtimäinen eli haaroja voidaan liittää mihin halutaan. Master ohjaa renkejä sekä kommunikoi ohjauksen, joko PC:n ohjauskortin, erillisen ohjaimen tai logiikan kanssa. Ohjauksen kautta AS-i voi olla yhteydessä muiden kenttäväylien, kuten profibusin tai canin kanssa. AS-i on siis kehittyneemmän väylän pikku apulainen, joka hoitaa yksinkertaiset rutiinit. Slave kommunikoi masterin kanssa antureiden ja toimilaitteiden tilasta ja syöttää niille tehoa.


title: AS-i-kenttäväylä

text: Järjestelmä toimii 24 V jännitteellä, jolloin suurin virta on 8 A. Laitteille voidaan syöttää myös ulkopuolista virtaa. Järjestelmässä kulkee siis samaan aikaan ohjaustietoa bittimuodossa ja sähkövirtaa, jolla voidaan käyttää väylään liitettyjä pieniä laitteita. Väylää pitkin ei voi siirtää analogista tietoa, joten analogisia antureita ei voi suoraan käyttää järjestelmässä. Puutetta voidaan korvata käyttämällä älykkäitä antureita, on kuitenkin muistettava, että tiedonsiirtokapasiteetti on vain 4 bittiä. Älykkäät anturit voivat kerätä ennakoivaa tietoa kuten säätöpoikkeamia.


title: AS-i-kenttäväylä

text: AS-i-väylän nopeus riippuu siihen liitettyjen I/O-liityntöjen määrästä. Jos kaikki liitännät ovat käytössä on vasteaika 5 ms. Väylän siirtonopeus on pieni, 167 kbit/s, koska siirrettävät viestit ovat luokkaa "laite päälle/pois". Vasteaika on nopea, ja se on lähellä ajoneuvoihin tarkoitettua C-luokan tosiaikaista tiedonvälitystä, jossa tiedonsiirtonopeus on vähintään 1 mb/s. AS-i-väylän taajuus on siis 167 kHz.


title: AS-i-kenttäväylä

text: AS-i-järjestelmässä isäntä (master) ohjaa enimmillään 31:tä renkiä (slave). Yhteen renkiin voidaan liittää enimmillään 4 digitaalista tuloa ja lähtöä. Väylään on myös mahdollisuus liittää analogisia antureita. AS-i-järjestelmä toimii siten, että master ohjaa tietoliikennettä väylällä. Jokaisella slave-yksiköllä on osoite, joka on etukäteen annettu osoitteenantolaitteella.


title: AS-i-kenttäväylä

text: AS-i-väylän kaapelointi suoritetaan 2-johdinlattakaapelilla. Kaapeli on muotoiltu niin, että siinä ei ole väärinkytkentämahdollisuutta väylään suunniteltujen laitteiden kanssa. Kaapelin materiaali on tavallisesti PVC tai kumi ja väriltään keltaista. Kaapelissa siirtyy samalla sekä data että laitteiden jännitesyöttö. Suuritehoisille laitteille voidaan jännitesyöttö tuoda erillisellä johdolla.


title: AS-i-kenttäväylä

text: Väylän edut tulevat hyvin esille järjestelmässä, jossa on paljon I/O-liityntöjä, kuten kuljetinkäytöt, joissa on paljon valokennoja, moottorikäynnistimiä yms. Järjestelmän tiiveyden ansiosta ohjauslaitteet voidaan sijoittaa laitteiden viereen. Väylätekniikka vähentää kaapeloinnin ja keskuksessa olevien laitteiden tarvetta, jolloin asennusaika vähenee. AS-i-väylän keskeisiä etuja perinteiseen kaapelointiin verrattuna ovat sen helppo laajennettavuus ja muokattavuus. Järjestelmän kunnossapidon kannalta väylätekniikka helpottaa järjestelmän vianhakua.


title: Unto Turpeinen (pesäpalloilija)

text: Unto Turpeinen (?-1944) oli suomalainen pesäpalloilija.


title: Unto Turpeinen (pesäpalloilija)

text: Unto Turpeinen pelasi Helsingin Pallonlyöjäin edustusjoukkueessa 1927-29 ja 1931-36 voittaen Suomen mestaruuden 1934. Itä–Länsi-otteluun Turpeinen valittiin 1934 ja 1935. Turpeinen pelasi aluksi varavahtina, myöhemmin 1-pesää ja oli hyvä rajalyöjä ja reagointivarma etukenttäpelaaja. Unto Turpeinen oli HPL:n johtokunnan jäsen 1936-40. Turpeinen menehtyi vuonna 1944 auto-onnettomuudessa.


title: Crystal Cox

text: Crystal Cox (s. 28. maaliskuuta 1979 Norfolk, Virginia) on yhdysvaltalainen pikajuoksija.


title: Crystal Cox

text: Cox voitti kultaa 4 × 400 metrin viestissä vuoden 2004 kesäolympialaisissa. Viestin alkuerissä juoksivat Cox, Monique Henderson, Sanya Richards ja Moushaumi Robinson, finaalissa Coxin ja Robinsonin tilalle tulivat Monique Hennagan ja DeeDee Trotter. Vuonna 2004 Cox voitti Amerikan hallikisat 200 metrillä.


title: Crystal Cox

text: 29. tammikuuta 2010 Associated Press ja ESPN.com kertoivat, että Cox on myöntänyt käyttäneensä anabolisia steroideja vuosina 2001–2004. Näin ollen hänen kaikki tulokset tältä ajalta mitätöidään. Cox on hyväksynyt neljän vuoden kilpailukiellon, joka kestää tammikuuhun 2014 asti. Yhdysvaltojen naisten 4 × 400 metrin viestijoukkue saattaa menettää Ateenan vuoden 2004 olympiakultansa. Cox menetti mitalinsa 21. heinäkuuta 2012 Kansainvälisen olympiakomitean päätöksellä.


title: Crystal Cox

text: Crystal Cox oli yksi yhdysvaltalaisen "Selviytyjät"-tositelevisiosarjan kilpailijoista Gabonissa vuonna 2008. Hän tuli kilpailussa kuudenneksi.


title: Luettelo kuvitteellisista planeetoista

text: Tämä on luettelo kuvitteellisista planeetoista, jotka ovat esimerkiksi pelien, tieteiselokuvien tai kirjojen tapahtumapaikkoja.


title: Hypnotisoija

text: Hypnotisoija ("Hypnotisören") on ruotsalaisen kirjailijanimimerkin Lars Keplerin rikosromaani vuodelta 2009. Teoksen on suomentanut Saara Villa, ja se on ilmestynyt suomeksi 2010 Tammen kustantamana. Kirja aloittaa sarjan, jonka päähenkilö on suomalaistaustainen rikoskomisario Joona Linna.


title: Hypnotisoija

text: Teos oli Ruotsissa vuoden 2009 kohutuin dekkari, ja käännösoikeudet oli vuonna 2010 myyty 30 maahan. "Hypnotisoijan" pohjalta on valmistunut samanniminen elokuva, joka tuli Ruotsissa ja Suomessa ensi-iltaan vuoden 2012 jälkipuoliskolla.


title: Hypnotisoija

text: Tukholman läheltä Tumbasta löytyy mies urheilukentän pukuhuoneesta julmasti surmattuna. Myös hänen puolisonsa ja tyttärensä löytyvät surmattuina perheen rivitalosta, ainoastaan poika Josef on elossa, joskin haavoittuneena ja sairaalassa. Tapahtumien selvittämiseksi komisario Linna pyytää tunnettua hypnotisoijaa, lääkäri Erik Maria Barkia hypnotisoimaan pojan. Lääkäri suostuu, vaikka on aiemman huonosti päättyneen tehtävän jälkeen päättänyt lopettaa hypnotisoinnit. Mutta hän joutuu poikansa kanssa mukaan tapahtumien ketjuun.


title: Jane Jensen

text:
Jane Jensen (syntymänimi Jane Elizabeth Smith, s. 28. tammikuuta 1963 Palerton, Pennsylvania) on yhdysvaltalainen Gabriel Knight -tietokonepelisarjan suunnittelija, ja kirjailija. Hän asuu Seattlessa miehensä, säveltäjä Robert Holmesin kanssa.
Ennen uraansa pelisuunnittelijana, hän työskenteli ohjelmoijana Hewlett-Packardilla.


title: Jane Jensen

text:
Jane Jensen aloitti pelisuunittelijan uransa Sierra Online -pelitalossa, jossa hän työskenteli muun muassa tietokonepelien "" ja "EcoQuest" käsikirjoittajana. Jensen osallistui myös "King's Quest VI: Heir Today, Gone Tomorrow" -pelin suunnitteluun yhdessä Roberta Williamsin kanssa, jonka jälkeen Jensenille tarjoitui mahdollisuus suunnitella ja käsikirjoittaa oma pelinsä, "", joka julkaistiin vuonna 1993.
Jensen jatkoi sarjaa kahdella jatko-osalla, jotka kummatkin palkittiin pelialan palkinnoilla. Pelien positiivisista arvosteluista ja myyntimenestyksestä huolimatta, neljättä Gabriel Knight -pelisarjan peliä ei seikkailupeligenren suosion laskun jälkeen tehty.


title: Jane Jensen

text:
Tulevina vuosina, Jensen keskittyi kirjailijan uraansa ja julkaisi Gabriel Knight -sarjan ensimmäiseen osaan perustuvan romaanin vuonna 1996, sekä toiseen osaan perustuvan romaanin vuotta myöhemmin.
Jane Jensenin ensimmäinen Gabriel Knight -pelisarjaan liittymätön kirjajulkaisu "Millenium Rising" valmistui vuonna 1999.
Jensenin neljäs kirja, "Dante's Equation" julkaistiin vuonna 2003 ja oli ehdolla Philip K. Dick-palkinnonsaajaksi.


title: Jane Jensen

text: Vuodesta 2003 lähtien, Jane Jensen suunnitteli verkkopelejä Oberon Medialle.


title: Jane Jensen

text: Vuonna 2008 Jensen ilmoitti yhdessä DTP Entertainmentin kanssa työskentelevänsä uuden seikkailupelin, "Gray Matterin" parissa, joka julkaistiin syksyllä 2010.


title: Susi sisällä

text: Susi sisällä on Tiina Lymin esikoisromaani, joka perustuu Lymin samannimiseen näytelmään. Näytelmän kantaesitys oli Tampereen Työväen Teatterissa vuonna 2009 ja romaani ilmestyi vuonna 2010.


title: Susi sisällä

text: Kirjan miespäähenkilö Vesa on täydellinen aviomies. Hän antaa vaimolleen Tuulalle laskuvarjohypyn synttärilahjaksi, ostaa kukkia ja kalliita astioita, ei juo, ei lyö, puhuu ja pussaa. Hän on hyvä isä kahdelle lapselle, insinööri ja oikea luottojätkä. Jossain välissä Vesa ehtii kuitenkin suutelemaan tuntematonta naista kadulla. Onko harha-askel ainoa vai onko niitä enemmän?


title: Susi sisällä

text: Lymi kuvaa teoksessaan, kuinka petetyn naiselta maailma särkyy pirstaleiksi ja kuinka hän pala palalta kokoaa elämäänsä takaisin.


title: Hermann Oldenburg

text: Hermann Oldenburg (1854-1920) oli saksalainen uskonnonhistorioitsija ja indologi. Hänestä tuli professori Kielissä 1899 ja Göttingenissä 1908. Oldenburg oli yksi Saksan huomattavimmista indologeista, ja hän lisäsi tietoa Intian kirjallisuus- ja uskontohistoriasta.


title: Sloveenit (heimo)

text: Sloveenit () eli Ilmajärven slaavit (и́льменские славя́не, "ilmenskije slavjane") olivat Ilmajärven rannoilla, Olhavan, Lovatin ja Mstan varsilla sekä Mologan yläjuoksulla 500–900-luvuilla elänyt itäslaavilainen heimo. 800–1100-luvuilla seudulle perustettiin Novgorodin ja Staraja Russan kaupungit. Myöhemmin sloveenien asuinalueesta muodostui Novgorodin feodaalitasavallan ydinalue.


title: Sloveenit (heimo)

text: Nimitystä sloveenit käytetään myös Sloveniassa ja sen lähialueilla asuvasta eteläslaavilaisesta kansasta.


title: Elämää ja erotiikkaa

text:
Elämää ja erotiikkaa on Juha ”Watt” Vainion albumi, joka julkaistiin vuonna 1985. Se oli viimeinen Junnun studioalbumi, joka julkaistiin hänen eläessään. Albumin tunnetuimpia kappaleita ovat muun muassa ”Matkalla pohjoiseen” ja ”Heiskasen kanssa kun heiluttiin” sekä nimikappale ”Elämää ja erotiikkaa”.
Muusikot


title: Elämää ja erotiikkaa

text: Muut


title: Intel Tick-Tock

text: Intel Tick-Tock on Intelin suorittimien kehittämismalli, jonka yhtiö julkaisi vuonna 2007. Arkkitehtuuri kuvaa Intelin tapaa tuoda joka toinen vuosi markkinoille uusi suoritinarkkitehtuuri ja joka toinen vuosi edellisvuonna tuotu suoritinmalli pienemmällä viivanleveydellä. Mallissa "tick" tarkoittaa uutta viivanleveyttä ja "tock" tarkoittaa uutta mikroarkkitehtuuria.


title: Percy Jackson

text: Perseus ”Percy” Jackson on fiktiivinen hahmo Rick Riordanin kirjasarjoissa "Percy Jackson & the Olympians" ja "The Heroes of Olympus", joista "Percy Jackson & the Olympians" on kirjoitettu hänen näkökulmastaan. Ensimmäisen kirjan(Salamavaras) alussa Percyn kerrotaan olevan ongelmainen kaksitoistavuotias, jolla on diagnosoitu ADHD ja lukihäiriö, tämä johtuu siitä, että hän on "puoliverinen". Koulussa hänen kimppuunsa hyökätään, minkä jälkeen hänet viedään salaiselle Puoliveristen leirille, jossa valmennetaan ja suojellaan kreikkalaisia puolijumalia. Leirillä Percylle selviää, että hänen isänsä on merenjumala Poseidon, mikä tarkoittaa että hän on lapsi joka mainitaan suuressa ennustuksessa, joka annettiin oraakkelille seitsemänkymmentä vuotta aikaisemmin.


title: Percy Jackson

text: Sarjan toisessa kirjassa "Hirviöidenmeri" kerrotaan, että Percyn äiti nimesi hänet Perseuksen mukaan, koska hän oli yksi niistä harvoista sankareista, joilla oli onnellinen loppu. Alkuperäisen tarinan mukaan Perseus on Zeuksen poika. Riordan teki Percystä Poseidonin pojan, koska ajatteli olevan liian helppoa laittaa hänet Zeuksen pojaksi. Hän ajatteli, että olisi kiinnostavampaa, jos päähenkilö olisi vasta toiseksi suurimman jumalan poika, jolloin Percy joutuisi ”yrittämään vähän kovemmin”.


title: Percy Jackson

text: Percyn sukunimestä Riordan sanoi, että hän on aina ollut kiintynyt siihen. Opettaessaan Amerikan historiaa hän oli kertonut Andrew Jacksonista ja Stonewall Jacksonista, hänen isoisänsä lempinimi oli Jack ja hänen kirjasarjansa Tres Navarre päähenkilön nimi on Jackson. Lisäksi hänen mielestään nimi kuulosti hyvältä nimen Percy kanssa.


title: Percy Jackson

text: Percy on 12-vuotias poika, jolla on diagnosoitu lukihäiriö ja ADHD ja joka on erotettu käyttäytymisongelmien vuoksi kaikista kouluista, joita hän on käynyt. Lisäksi hänen ongelmanaan on isäpuoli, jolle hän on antanut lempinimen Lemu-Gabe. Hänen äitinsä Sally Jackson meni naimisiin Gaben kanssa suojellakseen Percyä hirviöiltä ja piilottaakseen hänen auransa näiltä (Gaben haju peitti Percyn, joten häntä ei voitu löytää). Kirjan alussa Percy on New Yorkissa Yancy Academy -koulun luokkaretkellä. Siellä yksi hänen opettajistaan muuttuu raivottareksi ja hyökkää hänen kimppuunsa; Percy onnistuu puolustamaan itseään hänen latinanopettajansa heitettyä hänelle kynän, joka muuttuu kreikkalaiseksi "Anaklusmos"-miekaksi. Tapauksen jälkeen kaikki käyttäytyvät kuin mitään ei olisi tapahtunut ja kuin hirviöksi muuttunut opettaja ei olisi koskaan koulussa ollutkaan. Muut tapaukset ja kieltämiset hämmentävät Percyä, joka alkaa epäillä ystäväänsä Groveria (jonka hän myöhemmin jättää bussiasemalle) ja latinanopettajaansa herra Brunneria. Kun Percy nousee bussista, hän näkee kolme vanhaa mummelia, joista yksi katkaisee langan. Myöhemmin selviää, että "kolme mummelia" olivat kohtalottaria ja langan katkaiseminen tarkoittaa kuolemaa.


title: Percy Jackson

text: Ollessaan viikonloppumatkalla Montaukissa äitinsä kanssa paikalle saapuu Grover, joka paljastuu satyyriksi ja neuvoo heitä lähtemään. He ajavat kohti Puoliveristen kukkulaa, mutta matkalla heidän kimppuunsa hyökkää minotauros. Percy voittaa sen sen omalla sarvella ja onnistuu pelastamaan Groverin mutta ei äitiään, jonka Haades sieppaa ja vie manalaan. Grover raahaa tajunsa menettäneen Percyn Puoliveristen leirille ja sen jälkeen on tajuttomana useita päiviä. Hän herää muutaman kerran ja huomaa, että hänelle antaa ruokaa ja juomaa tyttö, jolla on kiharat vaaleat hiukset, ja jonka hän myöhemmin saa tietää olevan nimeltään Annabeth. Hän kuulee Annabethin pohtivan itsekseen, onko Percy se, kenen hän epäilee tämän olevan.


title: Percy Jackson

text: Kun hän vihdoin herää, hän tapaa herra Brunnerin, joka kertoo Percyn olevan puolijumala. Lisäksi hän kertoo olevansa itse Kheiron, kentauri, ja Groverin olevan satyyri, joka on puoliksi vuohi ja puoliksi ihminen. Percy ja hänen leiritoverinsa pelaavat pelin lipunkaappausta, jossa Annabeth laittaa hänet vartioimaan heidän lippuaan ja jättää taistelemaan Areen tytär Clarissen kanssa. Tyttö itse katsoo kauempaa nähdäkseen, ovatko hänen epäilynsä osuneet oikeaan. Annabethin pelko osoittautuu oikeaksi, kun Clarisse haavoittaa Percyä ja poika kaatuu veteen – hänen haavansa parantuvat ja hän pystyy hallitsemaan vettä. Hetken kuluttua meren jumala Poseidon vahvistaa hänet pojakseen. Myöhemmin Percy lähtee suorittamaan tehtävää löytääkseen Zeuksen mestarisalaman Groverin ja Annabethin, Athenen tyttären, kanssa. Matkallaan hän kohtaa Medusan, Areen ja Haadeksen. Kirjan lopussa Percylle selviää, että salaman on varastanut hänen ystävänsä leiriltä, Hermeen poika Luke, vaikka aiemmin kirja on antanut ymmärtää, että varas oli Clarisse. Lisäksi Percy löytää ja pelastaa äitinsä manalasta.


title: Percy Jackson

text: Thaleian puu, joka vartioi Puoliveristen leirin rajaa, on myrkytetty. Ainoa keino saada myrkky puusta pois on kultainen talja, joka on Polyfemos-saarella, joka taas sijaitsee Bermudan kolmiossa eli Hirviöiden meressä.


title: Percy Jackson

text: Clarisse, Areen tytär ja Percyn kilpailija, saa tehtäväkseen lähteä Hirviöiden merelle ja löytää kultainen talja. Vaikka he eivät niin saisikaan tehdä, Percy ja Annabeth päättävät lähteä myös. He eivät kuitenkaan tahdo vain löytää taljaa vaan myös ystävänsä Groverin, joka on vankina Polyfemoksen luolassa. Kyklooppi Tyson, jonka kanssa Percy ystävystyy sinä vuonna koulussa, liittyy heidän mukaansa matkalle. Tyson on myös Poseidonin poika, eli näin Percylle velipuoli. Hänen äitinsä on luonnonhengetär ja hän asui itsekseen kaduilla ennen, kuin Percy löysi hänet.


title: Percy Jackson

text: Päästäkseen Hirviöiden merelle heidän täytyy päästä Skyllan ja Kharybdisin ohi. Näiden kahden välistä purjehtimisen sijaan Clarisse yrittää päästä vain Kharybdisin ohi ja vaikuttaa siltä, että Tyson kuolee Clarissen laivalla sen upottua yrityksestä. Kirjan aikana Percy potee syyllisyyttä tästä ja toivoo Tysonin palaavan. Percy ja Annabeth matkustavat monilla vaarallisilla saarilla ja Annabeth kertoo siitä, kuinka Thalia lähes kuoli. Hän mainitsee myös ennustuksen ja kertoo Percylle, että tämän täytyy tehdä valinta täyttäessään kuusitoista. Parivaljakko taistelee tiensä esteiden, kuten seireenien ja Kirken saaren, lävitse ja löytävät Clarissen ja Groverin ja myöhemmin myös Tysonin. He pääsevät pakoon kultaisen taljan kanssa.


title: Percy Jackson

text: Palatessaan kuolevaisten maailmaan he lähettävät Clarissen lentokoneella leirille talja mukanaan. Luke sieppaa Percyn, Annabethin, Groverin ja Tysonin ja selviää, että Luke oli se, joka myrkytti Thalian puun. Taistellessaan hänen kanssaan Percy lähes kuolee, mutta Kheiron ja hänen sukulaisensa pelastavat hänet. Heidän palatessaan leirille talja ripustetaan puuhun. Se ei paranna vain puuta, vain myös itse Thaleian, joka näyttää täsmälleen samalta kuin silloin, kun hänet muutettiin petäjäksi. Paljastuu, että tapahtuma oli Kronoksen juoni saada toinen mahdollisuus hallita ennustusta, joka vaikuttaa koko Olympoksen ja kaikkien sen jumalien tulevaisuuteen.


title: Percy Jackson

text: Tarina alkaa, kun Percy lähtee pelastusretkelle. Paljastuu, että Grover on löytänyt kaksi uutta puoliveristä. He saapuvat sotilaskouluun ja huomaavat etteivät ole ainoat, jotka ovat tunnistaneet puoliveriset. Vararehtori tohtori Thorn on hirviö, joka vain odotti varmistusta epäilyksilleen. Percy, Annabeth, Grover ja Thaleia yrittävät sulautua joukkoon. Koulussa on meneillään tanssiaiset, joten Percy tanssii Annabethin kanssa ja Grover Thalian. Thorn sieppaa sisarukset – Bianca ja Nico Di Angelon, ja Percy seuraa heitä puhumatta siitä ensin ystäviensä kanssa. Vararehtori, joka on oikeasti mantikori, lähes tappaa Percyn, mutta Annabeth pelastaa hänet. Artemiin metsästäjät saapuvat myös paikalle, mutta eivät tarpeeksi aikaisin: Annabeth putoaa kalliolta mantikorin mukana. Artemis kertoo Percylle, että Annabeth siepattiin, koska poika olisi tuntenut tytön läsnäolon jos hän olisi pudonnut alhaalla olevaan veteen. Artemis myös tarjoaa Biancalle tilaisuuden liittyä yhdeksi hänen metsästäjistään, mikä tekisi hänestä kuolemattoman ja ikuisesti nuoren tytön. Bianca suostuu uskoessaan, että hänen veljensä on turvassa Percyn kanssa. Artemis lähettää metsästäjät Puoliveristen leirille sanoen, että hänen täytyy metsästää harvinaista hirviötä, jonka hän uskoo osoittautuvan myöhemmin vaaralliseksi. He matkustavat leirille Artemiin veljen, Apollonin, avustuksella.


title: Percy Jackson

text: Leirillä Oraakkeli antaa ennustuksen, ja etsintäretkelle valitaan kolme metsästäjää – Zoe, Bianca ja Phoebe – ja lisäksi Thalia ja Grover. Stollin veljekset huijaavat Phoebea niin, että ryhmä lähtee matkaan ilman yhtä metsästäjää. Percy on raivoissaan siitä, ettei saa lähteä, koska metsästäjät eivät hyväksy retkelleen poikia, joten hän karkaa lempipegasoksensa, Blackjackin selässä. Herra D näkee hänet ja päästää hänet menemään sanottuaan toivovansa, että Percy on yksi niistä, joiden vihjataan kuolevan matkalla. Percy seuraa ryhmää. Hän käyttää Annabethin näkymättömäksi muuttavaa baseball-lakkia ja näkee Luken ja joitain hänen seuraajiaan. Hän varoittaa metsästäjiä, Thaliaa ja Groveria ja pelastaa heidän henkensä. Metsästäjät antavat vastahakoisesti hänen liittyä joukkoon. Myöhemmin kirjassa Percy tapaa rakkaudenjumala Afroditen, joka käskee Percyn poistua retkeltä ja keksittyä Annabethin löytämiseen, koska hän sanoo, että heitä odottaa romanttinen tulevaisuus. Hän myös kieltää Percyä ottamasta kaatopaikalta mitään. Kaatopaikalla heidän kimppuunsa hyökätään, koska Bianca poimii maasta keräilyfiguurin sarjasta, johon Nico on kovasti kiintynyt. Bianca uhraa itsensä pelastaakseen ystävänsä. Hooverin padolla Percy tapaa kuolevaisen Rachel Elizabeth Dare -nimisen tytön, joka pystyy näkemään Sumun läpi. Tyttö auttaa häntä pakenemaan luurankosotilailta, jotka yrittävät hyökätä Percyn ja muiden kimppuun.


title: Percy Jackson

text: Pian sen jälkeen he löytävät Annabethin ja Artemiin, jotka on huijattu pitelemään taivaankantta taisteltuaan Atlaksen kanssa. Percyn pegasosystävä saapuu paikalle muutamien muiden pegasosten kanssa ja ne vievät heidät Olympokselle. Siellä jumalat yrittävät päättää, tulisiko Thaleia, Percy ja Bessie (joka on ofiotauros) tappaa, sikäli kun he saattavat suuren ennustuksen mukaan koitua Olympoksen tuhoksi. Thalieasta tulee yksi Artemiin metsästäjistä, jolloin hän ei ole enää mahdollinen ennustuksessa tarkoitettu lapsi, koska metsästäjät eivät ikäänny. Jumalat päättävät antaa Percyn elää ja pitävät ofiotauroksen turvassa luonaan. Myöhemmin pidetään juhlat sankarien kunniaksi ja Athene sanoo Percylle, ettei hyväksy hänen ystävyyttään hänen tyttärensä kanssa. Leirillä Percy kertoo Nicolle tämän sisaren kuolleen. Siitä lähtien Nico vihaa Percyä ja syyttää tätä Biancan kuolemasta. Percy tarjoaa hänelle keräilyhahmoa, jonka vuoksi Bianca kuoli kaatopaikalla. Yhtäkkiä tunnistaessaan hahmon hän ymmärtää Nicon olevan Haadeksen poika.


title: Percy Jackson

text: Jouduttuaan uudessa koulussaan empusojen hyökkäyksen kohteeksi Percy palaa Puoliveristen leirille ja saa kuulla Labyrintista, joka on yksi osa kuningas Minoksen palatsia Kreetalla ja jonka suunnitteli Daidalos. Hän tapaa myös leirin uuden miekkamestari Quintuksen. Myöhemmin Annabeth ja Percy löytävät vahingossa Labyrintin sisäänkäynnin. Percy ymmärtää, että Luke oli käyttänyt sitä aikaisemmin ja on aikeissa johdattaa joukkonsa Labyrintin kautta suoraan Puoliveristen leirin sydämeen.


title: Percy Jackson

text: Labyrinttia käyttämällä Percyn, Annabethin, Groverin ja Tysonin täytyy löytää Daidalos, jotta Luke ei saa Ariadnen lankaa, joka auttaisi häntä suunnistamaan labyrintin läpi. Percy ja hänen ystävänsä kohtaavat Kampen, joka on hirviö puoliksi nainen ja puoliksi lohikäärme, ja vapauttavat hänen vankinsa, hekatonkheires Briareoksen. Hän on Tysonin esikuva, mutta he pettyvät häneen saadessaan tietää, että hän on liian peloissaan auttaakseen heitä. He kohtaavat jumalatar Heran ja taistelun Geryonin maatilalla ja sen jälkeen Nico di Angelon. Hän syyttää yhä Percyä Biancan kuolemasta, mutta hänen sisarensa haamu suostuttelee hänet jättämään vihansa taakseen. Jumala Hefaistoksen ohjeesta Percy matkustaa St. Helens -vuorelle, josta hän löytää meridemoneja. Ne löytävät hänet ja hyökkäävät hänen kimppuunsa. Percy löytää Annabethin ja he riitelevät hetken ja Percy käskee Annabethia pakenemaan. Annabeth suutelee Percyä kuvitellessaan, että tämä tulee kuolemaan, ja katoaa sen jälkeen. Paetessaan tulivuorelta se purkautuu.


title: Percy Jackson

text: Kun Percy herää jälleen, hän huomaa olevansa Kalypson asuttamalla myyttisellä saarella. Kalypso hoitaa hänen palovammansa ja palatessaan kuolevaisten maailmaan Percy tapaa taas Rachel Elizabeth Daren, jolla on yllättäviä ja uskomattomia voimia, kuten kyky nähdä Sumun – joka saa kuolevaiset ja puolijumalat näkemään asiat eri tavalla – läpi. Grover löytää vihdoin Panin, mutta jumala on kuolemaisillaan ja käskee Groverin kertoa muille satyyreille, että heidän täytyy yrittää pelastaa luonto ilman hänen apuaan. Hänen henkensä siirtyy kaikkeen paikallaolevaan hänen kuollessaan, etenkin Groveriin. He selvittävät viimein, että salaperäinen miekkamestari Puoliveristen leiriltä, Quintus, on oikeasti Daidalos, joka on pidentänyt elämäänsä siirtämällä animuksensa robottikehoon. Heille selviää myös, että Kronos on kerännyt lisää voimia Luken avulla. Hän on myös ottanut Luken haltuunsa ja käyttää tämän kehoa aloitusmuotonaan. Kronokselle selviää, että Nico on Haadeksen poika ja että hän voisi olla ennustuksessa mainitettu lapsi. Ennustuksessa nimittäin sanotaan, että ”kolmen suuren” (Zeuksen, Poseidonin ja Haadeksen) jälkeläinen päättäisi jumalten kohtalon. Luke on jo ehtinyt Daidaloksen luo ja saanut Ariadnen langan. Hän lähettää Kronoksen armeijan Labyrintin kautta Puoliveristen leirille. Taistellessaan hävittyä taistoa kaikki leirillä joko haavoittuvat tai kuolevat, ja Daidalos ja Briareos saapuvat Labyrintista auttamaan heitä. Grover pelastaa leirin aiheuttamalla Paniikin, joka on Pan-jumalan suurin voima, säikyttääkseen vihollisen pois. Taistelun jälkeen Daidalos uhraa itsensä sulkeakseen Labyrintin, joka on sidottu hänen elämäänsä. Leiri hyvästelee kuolleensa, Nico lähtee sieltä, Groveria ei karkoteta, ja Percy lähtee viidenneksitoista syntymäpäiväkseen kotiinsa. Juhlissa Poseidon tulee paikalle ihmishamossaan ja antaa Percylle hietadollarin, jonka sanoo auttavan häntä voittamaan Kronoksen. Nico saapuu talolle ja kertoo Percylle tietävänsä, kuinka Kronoksen voi kukistaa.


title: Percy Jackson

text: Kirjan alussa Percy ja Charles Beckendorf, Hefaistoksen poika, lähetetään matkalle räjäyttämään Luken hirviölaiva Princess Andromeda. Kronos tietää suunnitelmasta ja sieppaa pojat. Beckendorf uhraa itsensä pelastaakseen Percyn ja tuhotakseen laivan. Percy potee syyllisyyttä jätettyään Beckendorfin, vaikka Nico sanookin nähneensä hänet Elysionin kentillä ja että hänelle oli sanottu, ettei Percyn pitäisi syyttää itseään. Percy ja Nico livahtavat pois leiriltä ja tapaavat Hestian, joka näyttää Percylle osan Luken menneisyyttä. Ennen sitä he tapaavat Luken äidin, joka yritti ryhtyä oraakkeliksi ja tuli sitten hulluksi Haadeksen kirouksesta. Luke on kylpenyt Styks-joessa tullakseen haavoittumattomaksi voidakseen olla titaanilordin läheisyydessä.


title: Percy Jackson

text: Percy matkustaa Nicon kanssa manalaan, jossa hän kylpee Styks-joessa itsensä Akhilleen varoituksista huolimatta. Hän lähes kuolee mutta pelastuu Annabethin kuvajaisen ansiosta. Percyn heikko kohta on hänen selässään.


title: Percy Jackson

text: Palatessaan pinnalle hän huomaa, että Manhattanilla on valloillaan monia armeijoita. Percy johtaa neljäkymmentä puolijumalaa puolustukseen ja aktivoi monia Daidaloksen eri paikkoihin istuttamia patsaita. Mukaan saapuvat myös Artemiin metsästäjät ja monta Groverin johdattamaa luonnonhengetärtä. Edes apujoukkojensa kanssa Percy ei pysty pidättelemään hirviölaumaa, vaan joutuu perääntymään Empire State Buildingiin.


title: Percy Jackson

text: Annabeth pelastaa Percyn hengen menemällä Ethan Nakamuran eteen kun hän yrittää puukottaa Percyä tämän heikkoon kohtaan. Annabeth loukkaantuu vakavasti ja ollessaan yhä parantumassa Percy paljastaa tälle akilleenkantapäänsä.


title: Percy Jackson

text: Luke loukkaantuu kuolettavasti ja vapautuu Kronoksen vallasta. Elämän poistuessa hänestä Annabeth myöntää ettei koskaan rakastanut Lukea muuten kuin veljenä. Sitten Luke ottaa Annabethin puukon ja tappaa itsensä sillä täyttäen näin ennustuksen. Kunnioittaakseen Percyn roolia titaanienvastaisen sodan voittamisessa Zeus tarjoutuu tekemään hänestä jumalan, mutta poika kieltäytyy. Sen sijaan hän pyytää, että sopimus siitä, etteivät kolme suurta saisi hankkia lapsia lopetettaisiin, ja että jumalat ja jumalattaret kiinnittäisivät enemmän huomiota puolijumalalapsiinsa. Hän ehdottaa vielä, että nämä julistaisivat itsensä lastensa vanhemmiksi kolmeentoista ikävuoteen mennessä.


title: Percy Jackson

text: Percy ja Annabeth suutelevat paviljongissa. Toiset leiriläiset saavat heidät siitä kiinni ja heittävät heidät leikillään järveen. Siellä Percy luo heille ilmakuplan, jonka jälkeen he tekevät jotain, mitä Percy kuvailee luultavasti yhdeksi parhaimmista vedenalaisista suudelmista koskaan.


title: Percy Jackson

text: Percy Jackson mainitaan säännöllisesti kirjan aikana. Sen alussa paljastetaan, että hän on ollut kadonneena kolme päivää ja Annabeth ja muu leiri on huolissaan. Annabeth lähtee etsimään häntä, mutta palaa onnistumattomana, koska ei tiedä lainkaan missä tämä voisi olla. Kirjan lopussa kerrotaan, että Hera lähetti Percyn roomalaiselle puoliveristen leiri Jupiterille, samoin kuin Jason Grace -niminen poika lähetettiin kreikkalaiselle leirille. Aikomuksena oli saada leirit ikään kuin vaihtamaan johtajia, jotta he olisivat tietoisia toisistaan ja voisivat siten yhdistyä. On kuitenkin mahdollista, ettei Percy muista sitä, kuka itse on tai keitä hänen ystävänsä ovat. Jason ja Annabeth ymmärtävät tämän ja tajuavat, ettei Percy välttämättä pääse elävänä ulos, koska roomalaiset puolijumalat ovat paljon kreikkalaisia vastaavia sotaisampia. Annabeth tekee suunnitelman roomalaisen leirin löytämiseksi ja Percyn tuomiseksi heidän mukanaan Kreikkaan, jossa heidän aikomuksensa on päihittää Gaia. Jason, Jupiterin poika, ja hänen kaksi ystäväänsä Piper, Afroditen tytär, ja Leo, Hefaistoksen poika, lähtevät vaaralliselle matkalle pelastaakseen Heran ja mahdollisesti myös Percyn.


title: Percy Jackson

text: Ensimmäisessä luvussa Percy Jackson pakenee gorgoja, jotka eivät suostu kuolemaan. Joka kerta, kun hän voittaa ne, ne muuttuvat pölyksi ja muodostuvat uudestaan. Kuten Jasoninkin, myös Percyn muistot varastettiin, mutta toisin kuin Jason, hän muistaa yhden henkilön, Annabethin. Luvun lopussa hän varastaa yhden gorgon metallisen tarjottimen, lyö sillä sitä päähän ja liukuu alas vuorta. Hän löytää Junen, vanhan hippivaatteisiin pukeutuneen naisen, joka antaa Percylle kaksi vaihtoehtoa: joko hän jättää Junen puolustuksettomana gorgojen luo ja pakenee itse merelle, tai kantaa hänet tien poikki roomalaisten leirille, jossa häntä kohtaisi paljon onnettomuutta ja hän menettäisi Akilleen kirouksensa, mutta saisi muistonsa takaisin. Ajatellen Annabethia Percy päättää kantaa Junea. Hän löytää leirin ja menettää kirouksensa. Vanha nainen muttuu roomalaiseksi Juno-jumalattareksi ja jättää sitten Percyn roomalaisten leirin käsiin. Percy tapaa Reynan ja Hazelin, jotka Jason mainitsi kirjassa Eksynyt sankari.


title: Percy Jackson

text: Leirissä Percy saa selville, että Kuolema, Thanatos, on siepattu, minkä takia hirviöitä ei voi enää tappaa eivätkä kuolleet pysy kuolleina. Koska leiriin hyökätään onnettaren juhlan päivänä mihin on neljä päivää, Percyn ja hänen ystäviensä Frankin ja Hazelin on löydettävä Thanatos jotta he pystyvät tappamaan leiriin hyökkäävät hirviöt. Thanatoksen on siepannut Alkyone niminen gigantti. Percyn muisti palautuu lopulta kirjan loppua kohden. Hän taisteli satoja haamuja vastaan ja muutti itsensä tuulenpyörteeksi. Viimeisissä luvuissa Percystä tehdään Rooman leirin preetori. Se tarkoittaa, että hän on vastuuasemassa sekä Rooman että Kreikan leireillä. Hera kuvaili häntä ”liimaksi, joka yhdistää kreikkalaiset ja roomalaiset”.


title: Percy Jackson

text: Percy on lähellä kuolemaa muutamia kertoja kirjan aikana. Yhden kerran hän astuu pois tieltä Alaskassa ja putoaa keidasrämeeseen, ja toisen kerran hän putosi kalliolta pelastaakseen Frankin ja Hazelin. Hänen täytyi tehdä se voidakseen täyttää tehtävän. Koska kallion alapuolella oli vettä, hän ei kuollut. Frank ja Hazel olivat ihmeissään Percyn kyvyistä ja vaistoista. Kun he tulivat takaisin, Frank huomasi Percyn käyttäytyvän hyvin tavanomaisesti ja kun häneltä kysyttiin, kuinka hän selviytyi, Percy kohautti olkiaan ja vastasi pudonneensa joskus kaksi kertaa korkeammaltakin. Kun he palasivat takaisin, roomalaiset olivat ihmeissään siitä, mitä Percy ja hänen ystävänsä olivat saavuttaneet.


title: Percy Jackson

text: Percy johti roomalaiset taisteluun kadonneen kotkansa kanssa ja haastoi Polybotes-jättiläisen kaksintaistoon. Percy ja rajojenjumala Terminus tappoivat jättiläisen taiston jälkeen. Roomalaiset huusivat hänet preetoriksi, roomalaisen leirin johtajaksi. Kirjan lopussa Percy vie Frankin ja Hazelin tapaamaan kreikkalaisia. He valmistautuvat seitsemän yhdistymiseen – Annabethin, Percyn, Jasonin, Piperin, Frankin, Leon ja Hazelin.


title: Percy Jackson

text:
Kirjassa kerrotaan, kuinka 7 puolijumalaa lähtevät etsimään sekä Athenen vanhaa kadonnutta patsasta, että Hazelin kadonnutta veljeä Nico di Angeloa, ja
etsimään kuoleman ovea. He lähtevät Leon rakentamalla laivalla Roomaan ja Annabeth jatkaa Athenen merkin seuraamista. Hän tuhoaa Athenen pahimman vihollisen, mutta tippuu Percyn kanssa Tartarokseen. Kirja päättyy Percyn huutaessa laivan väelle, että heidän pitää lähteä etsimään kuoleman oven toista puolta.


title: Percy Jackson

text: Kun Percy ja Annabeth putoavat rotkoon, joka syöksee heidät Tartaroksen syövereihin, viiden muun puolijumalan on etsittävä Haadeksen talo ja lukittava Kuoleman ovi, josta sielut voivat siirtyä manalasta kuolevaisten maailmaan. Sillä välin Percy ja Annabeth matkaavat halki Tartaroksen tavatakseen muut puolijumalat Kuoleman oven toisella puolella. Aikaa ei ole paljon. Tartaros tappaa hiljaa Annabethia ja Percyä. Lopussa he löytävät kuoleman oven Bobin/Iapetoksen avulla.


title: Percy Jackson

text: Argo II:n miehistö on matkalla Peloponneksen ympäri taisteellakseen maaemo Gaiaa ja tämän ylösnousseita jättiläisiä vastaan. Samaan aikaan Gaia yrittää hyötyä kreikkalaisten ja roomalaisten välirikosta. Maaemon julmana suunnitelmana on uhrata Ateenassa kaksi puolijumalaa kukoistaakseen itse täysin voimin. Miten Percy ja kumppanit pystyvät taistelemaan Gaian mahtavaa armejaa vastaan? Viimeisenä keinona on matkata taistelemaan vaaralliseen Ateenaan.


title: Percy Jackson

text: 12. helmikuuta 2010 julkistetussa Salamavaras-elokuvassa Percyä esittää Logan Lerman. Elokuvassa niin Percy kuin Annabeth ja Groverkin ovat paljon vanhempia kuin kirjassa.


title: Percy Jackson

text: 16. elokuuta 2013 julkaistiin elokuvasarjan toinen osa, Hirviöiden meri. Elokuvassa näyttelevät Logan Lermanin rinnalla mm. Alexandra Daddario (Brandon T Jackson) ja Nathan Fillion.


title: Puolijumala

text: Puolijumala on monissa mytologioissa hahmo, jonka toinen vanhempi on Jumala ja toinen ihminen. Puolijumala on kuolevainen. Sanotaan että Zeus laati säännön joka kuuluu näin: "Jumalat eivät saa tavata koskaan kuolevaisia lapsiaan". Puolijumala saa yleensä vanhempansa taidot, esim. Poseidonin lapsi saa veden voimat. Herakles ja Akhilleus ovat kuuluisimpia puolijumalia.


title: Puolijumala

text: Populaarikulttuurissa epiteettiä "puolijumala" voidaan käyttää viihteen ja urheilun idoleista.


title: Immanuel Ilmoni

text: Immanuel Ilmoni (29. maaliskuuta 1797 Nummi – 14. huhtikuuta 1856 Helsinki) oli suomalainen lääkäri ja Helsingin yliopiston professori.


title: Immanuel Ilmoni

text: Ilmonin vanhemmat olivat lukkari Kristian Ilmonius ja Fredrika Lovisa Woivalén. Hän pääsi ylioppilaaksi 1814 ja valmistui filosofian kandidaatiksi 1819, lääketieteen kandidaatiksi 1822, lääketieteen lisensiaatiksi 1824 ja lääketieteen tohtoriksi 1832. Ilmoni teki ulkomaisia opintomatkoja Tukholmaan 1823–1824 sekä Heidelbergiin, Triesteen ja Pariisiin 1828–1830.


title: Immanuel Ilmoni

text: Ilmoni toimi Helsingin yliopiston anatomian prosektorina (leikkelyavustajana) sekä anatomian ja fysiologian apulaisena 1826–1834. Hän oli teoreettisen ja käytännöllisen lääketieteen professorina 1834–1856. Lisäksi Ilmoni toimi lääketieteellisen tiedekunnan promoottorina 1847 ja Uusmaalaisen osakunnan inspehtorina 1847–1852.


title: Immanuel Ilmoni

text: Ilmoni oli Suomen lääkäriseuran puheenjohtaja 1838–1839, 1843 ja 1846 sekä Suomen Tiedeseuran puheenjohtaja 1848–1849. Hän kuului jäsenenä myös Uppsalan tiedeseuraan, Hallen "Akademia Leopoldinaan" sekä useisiin ulkomaisiin lääkäriseuroihin. Hän sai professorin arvonimen 1831.


title: Immanuel Ilmoni

text: Ilmonin kirjoittama kolmiosainen "Bidrag till Nordens Sjukdomshistoria" luetteloi Pohjoismaiden, Suomen, pohjois-Venäjän ja Baltian alueilla vanhoilta ajoilta aina 1700-luvun loppuun saakka esiintyneitä epidemioita sekä ihmisten ja eläinten sairauksia. Omaa käsitystään lääketieteestä ja lääkärin ammatista Ilmoni kuvasi kirjassa "Om läkarens yrke och pligter". Ilmoni kirjoitti myös kaunokirjallista tekstiä: kertomuksia, näytelmiä ja paljon tilapäisrunoutta.


title: Immanuel Ilmoni

text:
Ilmoni oli naimisissa kaksi kertaa:
Hänellä oli liitoistaan seitsemän lasta joista kolme kuoli jo pieninä.


title: Immanuel Ilmoni

text: Ilmoni kuoli keväällä 1856 Helsingissä riehuneeseen lavantauti-epidemiaan. Hänet on haudattu Nummen vanhalla hautausmaalle.


title: Kauko Nissinen

text: Kauko Viktor Nissinen (s. 20. joulukuuta 1911) oli suomalainen pesäpalloilija.


title: Kauko Nissinen

text: Kauko Nissinen pelasi Helsingin Pallonlyöjien edustusjoukkueessa 1932-37 ja 1939 yleensä varavahtina ja saavutti Suomen mestaruuden v. 1934. Urallaan Nissinen osallistui neljään Itä-Länsi-otteluun ja oli HPL:n johtokunnan jäsen 1937-40.


title: Siamotyrannus

text: Siamotyrannus (”siamilainen tyranni”) oli petodinosaurusten suku varhaisliitukaudelta Thaimaasta.


title: Siamotyrannus

text: Kun "Siamotyrannus" kuvattiin ensimmäistä kertaa vuonna 1996, sen ajateltiin olleen yksi ensimmäisistä suurista tyrannosaureista, tästä johtuu myös sen nimi. Myöhemmät tutkimukset ovat osoittaneet että "Siamotyrannus" kuuluikin alkeellisempien karnosaurien heimoon Metriacanthosauridae ja alaheimoon Metriacanthosaurinae, jonka muita jäseniä olivat "Sinraptor", "Shidaisaurus" ja "Metriacanthosaurus".


title: Siamotyrannus

text: Holotyyppi koostuu lantiosta sekä muutamasta risti- ja häntänikamasta. Niiden perusteella on päätelty että "Siamotyrannus" oli keskikokoinen noin 6-7 metriä pitkä petodinosaurus, ja sen ravintoa olivat ehkä strutsisauri "Kinnareemimus" ja titanosauri "Phuwiangosaurus". Nyttemmin on myös löydetty tälle suvulle kuulunut reisiluu ja hampaita.


title: Krakataun tulivuorenpurkaus 1883

text: Krakataun tulivuorenpurkaus vuonna 1883 alkoi toukokuussa ja huipentui Krakataun saaren tuhoutumiseen saman vuoden elokuussa.


title: Krakataun tulivuorenpurkaus 1883

text: Krakatau-tulivuoren purkautuminen vuonna 1883 aiheutti valtavan tuhkapatsaan. Bataviassa (nyk. Jakarta), 160 km:n päässä kuultiin 20. toukokuuta tykistön ammuntaa muistuttavaa pauketta. Pienten räjähdyspurkausten sarja tuli Perboewatanista, yhdestä Krakataun kolmesta kraatterista. Kukkakaalia muistuttava purkauspatsas oli 3 km korkea, mutta kasvoi pian 11 km:n korkuiseksi. Patsaan alaosassa loimottivat oranssit laavapurkaukset.


title: Krakataun tulivuorenpurkaus 1883

text: Indonesian saarten edellisestä tulivuoren purkauksesta oli kulunut 200 vuotta. Krakatau hiljeni kesäkuun alussa, mutta alkoi purkautua uudelleen 16. kesäkuuta 1883. Samaan aikaan Perboewatanin kraatteri oli tuhoutunut pienehköissä räjähdyksissä. Heinäkuun puolivälissä tavattiin Sundasalmessa kelluvaa hohkakiveä. 11. elokuuta mennessä tuhka oli tuhonnut saaren kasvillisuuden.


title: Krakataun tulivuorenpurkaus 1883

text: Keskipäivällä 26. elokuuta tulivuori alkoi räjähdellä kymmenen minuutin välein ja sitten yhä tiheämmin. Aluksi tuhkaa nousi 25 km:n korkeuteen, ja illalla tuhkapilvi kohosi 36 km:n korkeuteen, jolloin tuhkaa levisi yli 320 km²:n alueelle. Salamat välähtelivät purkauspilvessä. Lähellä purjehtivien laivojen päälle satoi kiviä, hiekkaa ja tuhkaa, ja kovia hurrikaanimaisia tuulia alkoi puhaltaa. Ensimmäiset tsunamit nousivat illasta alkaen. Ensin hyökyaallot olivat pieniä, sitten yhä korkeampia ja hengenvaarallisempia. Kymmeneltä illalla Telukbetungissa paiskautui aluksia maihin.


title: Krakataun tulivuorenpurkaus 1883

text: Aamun sarastaessa 27. elokuuta iskeytyi Jaavan rannikkoon, noin 60 km:n päässä oleviin Merakiin ja Anjeriin 14–40 m:n korkuisia aaltoja, jotka upottivat monia laivoja. Tuhka pimensi lähitienoot 18 tunniksi, ja Jakartassa satoi tuhkaa koko päivän. Purkaukset jatkuivat, jolloin tuhkapilvi nousi 80 km:n korkeuteen. Kovin räjähdys tapahtui kello 10.02, kun räjähdys romahdutti saaren magmakammioon. 23 km² saaresta romahti 6 km:n läpimittaiseen kalderaan.


title: Krakataun tulivuorenpurkaus 1883

text: Taivas alkoi seljetä vasta 29. elokuuta. Sundasalmen rannikkokaupungit tuhoutuivat. Sumatran Telukbetungissa yksi höyrylaiva kulki tsunamin mukana 2,5 km:n päähän sisämaahan. Celebesin saaren huuhteli 40 m korkea hyökyaalto. Vielä 80 km:n päässä Krakatausta aaltojen korkeus oli kaksi metriä.


title: Krakataun tulivuorenpurkaus 1883

text: Purkaus syöksi ilmoille n. 25 km³ kiveä ja tuhkaa. Punahehkuisia kiviä sinkoutui jopa 420 km:n päähän. Suurimmat ilmassa lentäneet lohkareet olivat läpimitaltaan 2,5 m. Suuria hohkakivilauttoja, jotka estivät laivojen purjehtimisen, ajelehti tuhansien kilometrien päähän.


title: Krakataun tulivuorenpurkaus 1883

text: Purkaus sai aikaan myös voimakkaimman äänen, minkä ihminen on merkinnyt muistiin. Purkauksen ääni oli voimaltaan 180 db 160 km:n päässä, josta laskemalla saadaan tapahtumapaikan äänen voimakkuudeksi 285 db. Sen aiheuttama räjähdys kuultiin jopa Rodriguesin saarella Mauritiuksen lähellä Alice Springsissä Australiassa, 3 600–4 800 km:n päässä kuin etäisenä tykkitulena ja kiväärin laukauksina. Purkauksen synnyttämä paineaalto kiersi Maan ainakin kuusi kertaa.


title: Krakataun tulivuorenpurkaus 1883

text: Tuhka, kaasumaiset purkaustuotteet ja 30 m:n korkuinen tsunami tappoivat 3 000 ihmistä 13 km:n päässä tapahtumapaikalta Jaavalla ja Sumatralla. 90 % uhreista kuoli tsunameihin. 4 500 kuoli kuumiin tuhka- ja kaasupilviin, jotka olivat tappavan kuumia vielä 40 km:n päässä ja jäähtyneinä aiheuttivat kovia hurrikaanimaisia tuulia 65–80 km:n päässä. 165 kylää ja pikkukaupunkia tuhoutui ja 132 vaurioitui vakavasti. Tsunamit etenivät 3 200 km:n päähän Intiaan Kalkuttaan, jossa jokialuksia hajosi. Vesi nousi myös Englannin kanaalissa.


title: Krakataun tulivuorenpurkaus 1883

text: Purkauksen voima oli tulivuoriasteikolla VEI 6 200 Mt eli noin neljä kertaa suurempi kuin suurin ihmisen räjäyttämä vetypommi Tsar-Bomba tai 10 000 Hiroshiman atomipommia. Purkaus sinkosi 10 km³ tiheää kiveä (DRE) vastaavan määrän ainetta. Räjähdys synnytti halkaisijaltaan n. 5 km:n suuruisen kraatterin. Purkaus hajotti 450 m korkean saaren pikkusaariksi, joiden keskellä syntyi jopa 275-metrinen syvänne.


title: Krakataun tulivuorenpurkaus 1883

text: Krakataun purkaus viilensi maapallon keskilämpötilaa, koska se tuotti stratosfääriin rikkihappopisaroista koostuvan aerosolipilven. Rikkihappoa sinkoutui stratosfääriin kaikkiaan 30–50 Mt. Vuosien 1884 ja 1885 vaihteessa ilmakehän läpinäkymättömyys, optinen paksuus oli 0,15. Rikkihappo pysyi ylemmässä ilmakehässä noin kolme vuotta. Aurinko näytti rikkihappoaerosolipilvessä vihreältä tai siniseltä pallolta. Auringon ympärille ilmestyi miltei valkoinen haloilmiö, Bishopin rengas. Lisäksi nähtiin normaalia näyttävämpiä auringonlaskuja.


title: Lovat

text: Lovat (, ) on joki Vitebskin alueella Valko-Venäjällä sekä Pihkovan ja Novgorodin alueilla Venäjällä. Se saa alkunsa Valko-Venäjän koillisosassa sijaitsevasta Lovatets-järvestä ja laskee Ilmajärveen muodostaen Pola-joen kanssa laajan suiston.


title: Lovat

text: Joen pituus on 530 kilometriä ja valuma-alueen laajuus 21 900 neliökilometriä. Se on liikennöintikelpoinen alajuoksulla 70 kilometrin matkalla. Tärkeimmät sivujoet ovat Loknja, Redja, Polist ja Kunja. Lovatin varrella sijaitsevat Velikije Lukin ja Holmin kaupungit sekä Parfinon kaupunkimainen taajama.


title: Lovat

text:
Lovatjoen kautta kulki 700-1000-luvuilla Viikinkien idäntie.
Reitti kulki Birkasta Suomenlahden halki Aldeigjuborgiin ja sieltä jokireitille Olhavanjokea pitkin Holmgardiin. Sieltä matka jatkui Ilmajärven yli Lovatjokea ylävirtaan. Lovatin varrella oli Gorodokin linnoitus, jossa oli vahva kettinki pysäyttämään tarpeen vaatiessa reitin. Vedenjakajalla Okovin metsässä oli vetotaival kohti Dnepriä ja sitä pitkin Könugardiin ja viimein Miklagardiin.


title: Osmo Kivi

text: Osmo Antero Kivi (1. huhtikuuta 1913 - 14. helmikuuta 1940) oli suomalainen pesäpalloilija.


title: Osmo Kivi

text: Upseeri Osmo Kivi pelasi Helsingin Pallonlyöjien edustusjoukkueessa 1932-38 ulkopelipaikkoinaan sieppari ja 2-vahti. Kivi voitti kaksi Suomen mestaruutta v. 1934 ja 1938 ja pelasi yhdessä Itä-Länsi-ottelussa. Kivi kaatui Kuolemajärven Summassa vuonna 1940.


title: Metriacanthosaurus

text: Metriacanthosaurus (nimen merkitys: "kohtalaisen piikikäs lisko") oli lihaa syönyt teropodidinosaurusten suku. Se eli 159–154 miljoonaa vuotta sitten myöhäisellä jurakaudella. "Metriacanthosauruksen" fossiileja on löydetty Englannista, Yhdistyneestä kuningaskunnasta.


title: Metriacanthosaurus

text: "Metriacanthosaurus" tarkoittaa "kohtalaisen piikikästä liskoa". Nimi annettiin kyseisen dinosauruksen neuraalihaarakkeista, jotka olivat pidemmät kuin "Megalosauruksella", mutta lyhyemmät kuin "Altispinaxilla". Tämän johdosta nimeksi annettiin "kohtalaisen piikikäs lisko".


title: Metriacanthosaurus

text: Kuten monet muut varhain löydetyt teropodit, etenkin Euroopasta löydetyt sellaiset, "Metriacanthosaurus" nimettiin alun perin "Megalosaurus" -lajiksi. Paleontologian alkuaikoina "Megalosaurusta" päädyttiin käyttämään niin sanottuna "roskakoritaksonina" melkein kaikille teropodin jäänteille. "Metriacanthosauruksen" nimesi alun perin saksalainen paleontologi Friedrich von Huene, joka nimesi sen lajiksi "Megalosaurus parkeri". "Parkeri" annettiin W. Parkerin kunniaksi, joka oli löytänyt jäänteet Weymouthista. Vuonna 1932 von Huene siirsi lajin sukuun "Altispinax" pitkien, fossiloituneiden selkänikamien neuraalihaarakkeiden vuoksi.


title: Metriacanthosaurus

text: Nykyisen nimensä "Metriacanthosaurus" sai vuonna 1964, kun Alick Walker teki erityisen huomion neuraalihaarakkeiden koosta.


title: Metriacanthosaurus

text: "Metriacanthosauruksen" kokoa ei tiedetä fossiilien vähäisyyden vuoksi, mutta samankaltaisiin teropodeihin tehdyn vertailun perusteella dinosauruksen pituus oli karkeasti arvioituna noin kuusi metriä.


title: Metriacanthosaurus

text: "Metriacanthosauruksen" neuraalihaarakkeet saattoivat tukea matalaa, kasvaimen kaltaista kumpua, joka oli mahdollisesti samankaltainen kuin varhaisliitukaudella Pohjois-Amerikassa eläneellä "Acrocanthosauruksella". Fossiilien vähäisyyden vuoksi rekonstruktiot "Metriacanthosauruksesta" ovat arvailuja ja perustuvat muihin samankaltaisiin dinosauruksiin.


title: Metriacanthosaurus

text: "Metriacanthosauruksen" fossiileja on löydetty Englannista. Löytöihin kuuluu osittaisia jäänteitä.


title: Metriacanthosaurus

text: "Metriacanthosaurus" on luokiteltu sinraptoreihin kuuluneena teropodina. Sen on ajateltu olevan läheistä sukua Aasiassa eläneelle "Yangchuanosaurukselle".


title: Ilkka Rekiaro

text: Ilkka Rekiaro on suomalainen sanakirjantekijä sekä tieto- ja kaunokirjallisuuden suomentaja. Hän on koulutukseltaan filosofian lisensiaatti.


title: Ilkka Rekiaro

text: Rekiarolta ovat ilmestyneet muun muassa Gummeruksen suomi–saksa–suomi–perussanakirja (yhdessä Rolf Klemmtin kanssa) ja suomi–englanti–suomi-perussanakirja (yhteistyössä Douglas Robinsonin kanssa) sekä "Amerikkalaisuuksien sanakirja". Hän on suomentanut muun muassa Rick Riordanin kirjoittamia fantasiakirjasarjoja, kuten "Percy Jackson", "Olympoksen sankarit" ja "Kanen aikakirjat". Hän on myös suomentanut useita Stephen Kingin kirjoja.


title: Ilkka Rekiaro

text: Vuonna 2007 Rekiaro sai J. A. Hollon kääntäjäpalkinnon Tim Flanneryn teoksen "Ilmaston muuttajat" suomennoksesta. Huhtikuussa 2014 Otavan kirjasäätiö myönsi hänelle Erkki Reenpää -suomentajapalkinnon.


title: Iproniatsidi

text: Iproniatsidi on nikotiinihapon johdos, sekä vuonna 1952 käyttöön saapuneen isoniatsidin (INH) johdannainen. Lääke kehiteltiin alun perin 50-luvun alkuvuosina tuberkuloosilääkkeeksi, ja etupäässä luutuberkuloosin hoitoon. Sen markkinointinimenä Suomessa oli "Marsilid". Iproniatsidi on ns. MAOI-lääke, eli monoamiinioksidaasin estäjä. Tyypiltään se on epäselektiivinen. Ainakin luu- ja keuhkotuberkuloosin hoidossa iproniatsidia on käytetty. Hoidettaessa tubi-potilaita iproniatsidilla, huomattiin näiden mielialan nousevan. Ryhdyttiin tekemään tutkimuksia myös psykoottisilla potilailla, kuten katatonisen skitsofrenian hoidossa . Lääke auttoi masentuneeseen mielialaan, muttei poistanut psykoottisuutta. Havaittiin myös iproniatsidin olevan huomattavissa määrin toksisempaa isoniatsidiin nähden.


title: Iproniatsidi

text: Iproniatsidia aloitettiin antamaan depressio-potilaille arviolta vuosista 1957-58 alkaen. Se olikin maailman kaikkein ensimmäinen masennuksen hoitoon käytettävä lääke. Varsin nopeasti alkoivat ilmetä lääkkeen maksalle myrkylliset ominaisuudet mm. hepatiittien muodossa. Iproniatsidi vedettiinkin pois markkinoilta jo 60-luvun alkuvuosina: nialamidin, tuotenimeltään "Niamid" korvatessa sen. Nykyään myös nialamidi on Suomessa poistettu lääkemarkkinoilta. Pitkään sen jälkeen on ainoana saman ryhmän lääkkeenä ollut MAO-A estäjä moklobemidi, joka tuotenimi on "Aurorix". Iproniatsidi lienee markkinoilla vielä muutamassa Euroopankin maassa vielä edelleen, kuten esim Ranskassa.


title: Iproniatsidi

text:
Tuberkuloosin hoidossa: 1 mg/per painokilo/3x vrk.
Masentuneisudessa: 50 mg x3/vrk.


title: Iproniatsidi

text: Iproniatsidin sivuvaikutuksia ovat olleet: painonnousu, hikoilu, huimaus, impotenssi ja ummetus. Myös unettomuutta ja harha-aistimuksia on ilmentynyt, sekä refleksien vilkkautta, joka voitaneen tulkita "hyperaktiivisuutena". Vakavimpia haittavaikutuksia olivat olleet maksavauriot -osa jopa kuolemaan johtavina, joidenka johdosta lääke vedettiin pois markkinoilta mm. Suomessa.


title: Taavetti Laitinen

text: Taavetti (Taavi) Laitinen (15. tammikuuta 1866 Suonenjoki – 29. heinäkuuta 1941 Helsinki) oli suomalainen lääkäri, Helsingin yliopiston professori ja Lääkintöhallituksen pääjohtaja.


title: Taavetti Laitinen

text: Laitisen vanhemmat olivat maanviljelijä, herastuomari Olli Laitinen ja Henriikka Vehviläinen. Hän pääsi ylioppilaaksi 1888 Kuopion suomalaisesta lyseosta ja valmistui lääketieteen kandidaatiksi 1892 sekä lisensiaatiksi ja tohtoriksi 1897. Laitinen väitteli tohtoriksi suomen kielellä, joka oli tuolloin poikkeuksellista. Hänen vuonna 1896 julkaistun väitöskirjansa nimi oli "Sananen muutamista bakteeriotoksiineista ja niiden vaikutuksista hermostoon".


title: Taavetti Laitinen

text: Laitinen toimi Helsingin yliopiston bakteriologian dosenttina 1899–1902 ja hygienian professorina 1902–1911 ja Lääkintöhallituksen pääjohtajana 1911–1917. Vanhasuomalaisiin kuulunut Laitinen joutui 1917 luopumaan virasta, koska häntä pidettiin myöntyväisyyssuunnan kannattajana. Laitinen toimi myös yksityislääkärinä Helsingissä 1897–1941. Hän sai valtioneuvoksen arvon vuonna 1913 ansioistaan kulkutautien ja tuberkuloosin torjunnassa.


title: Taavetti Laitinen

text: Vuonna 1908 Laitinen oli perustamassa Suomalaista tiedeakatemiaa ja toimi sen rahastonhoitajana 1908–1911. Hän oli elintarve- ja nautintoainekomitean puheenjohtaja 1912–1916, "Suomen kansallisen terveysliiton" puheenjohtaja 1906–1912, Duodecimin puheenjohtaja 1910 ja "Suomen lääkäreiden raittiusliiton" puheenjohtaja 1907–1939. Vuonna 1930 Laitinen oli mukana perustamassa Aitosuomalaisten liittoa ja toimi liiton puheenjohtajana. Hän oli Terveydenhoitolehden päätoimittajana 1901–1904 ja kuului vuodesta 1911 Aikakauslehti Ajan perustajiin ja toimituskuntaan.


title: Taavetti Laitinen

text: Vuonna 1907 Laitinen vuokrasi Meilahdesta maa-alueen, jolle hän rakennutti "Tilkan lepo- ja virkistyskodin". Hän myi tämän laitoksen 1913 valtiolle ja osti saamillaan rahoilla takaisin kotitilansa, jossa hän alkoi harjoittaa maanviljelyä sivutoimenaan. Tilkan alueelle perustettiin 1918 sotilassairaala.


title: Taavetti Laitinen

text: Taavi Laitinen oli naimisissa kaksi kertaa, ensin 1897–1906 Edith Emilia Roschierin kanssa, ja sitten vuodesta 1922 kuvanveistäjä ja taidemaalari Hilda Maria Flodinin (1877–1958) kanssa, jonka aiempi puoliso oli ollut taiteilija Juho Rissanen.


title: Hendersoninkerttunen

text: Hendersoninkerttunen ("Acrocephalus taiti") on Henderson Islandin kotoperäinen varpuslintu. Se elää ainoastaan Pitcairnin saariryhmään kuuluvalla Henderson Islandilla Etelä-Polynesiassa. William Robert Ogilvie-Grant kuvaili lajin holotyypin 1913.